text:
 |
 52013PC0462
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le Cistí Infheistíochta Fadtéarmaí /* COM/2013/0462 final - 2013/0214 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 Infheistíocht fhadtéarmach, sin caipiteal
 fadsaolach a chur ar fáil le sócmhainní inláimhsithe (amhail bonneagair
 fuinnimh, iompair agus cumarsáide, saoráidí tionscail agus seirbhíse,
 teicneolaíochtaí tithíochta agus éicea-nuála agus um agus athrú aeráide) chomh
 maith le sócmhainní doláimhsithe (amhail oideachas agus taighde agus forbairt)
 a mhaoiniú le treisiú le nuáil agus iomaíochas. Go leor de na hinfheistíochtaí
 s, bíonn buntáistí poiblí leathana acu, toisc gur mó na torthaí a ghineann don
 tsochaí ina hiomláine trí thacú le seirbhísí riachtanacha agus caighdeáin
 mhaireachtála a fheabhsú. Tá faoin togra seo cabhrú le cur leis an linn
 caipitil atá ar fáil d'infheistíocht fhadtéarmach i ngeilleagar an lae amárach
 san Aontas Eorpagh d'fhonn trasdul chuig fás cliste, inbhuanaithe, cuimsitheach
 a mhaoiniú. Déanfar é sin trí chineál nua feithicle
 ciste a chruthú, Cistí Infheistíochta Fadtéarmaí AE nó ELTIFanna. Táthar ag
 súil go mbeidh ELTIFanna, de bhua na haicmí sócmhainne a bhfuil cead acu
 infheistiú iontu, in ann torthaí fadtéarmacha, cobhsaí a chur ar fáil
 d'infheisteoirí. Mheasfaí sócmhainní incháilithe a bheith mar chuid de
 'infheistíochtaí malartacha' - aicmí sócmhainne atá lasmuigh den sainmhíniú
 traidisiúnta ar scaireanna agus bannaí atá liostaithe. Cuimsíonn
 infheistíochtaí malartacha eastát réadach, caipiteal fiontair, cothromas
 príobháideach, cistí fálaithe, cuideachtaí neamh‐liostaithe, urrúis shuaite
 agus tráchtearraí, ní dhíreodh ELTIFanna ach ar infheistíochtaí malartacha a
 thagann laistigh de chatagóir sainmhínithe d'aicmí sócmhainne fadtéarmacha a n‐éilíonn
 a bhforbairt rathúil tiomantas fadtéarmach infheisteoirí. Dá bhrí sin, bheadh
 eastát réadach, cuideachtaí neamhliostaithe nó tionscadail bonneagair incháilithe,
 ach ní bheadh tráchtearraí incháilithe.
 Tá gá soiléir ann mar sin lena áirithiú go
 dtéitear i ngleic ar leibhéal an Aontais Eorpaigh le bacainní ar infheistíocht
 a bhfuil peirspictíocht fhadtéarmach acu. Tá sé seo fíor go háirithe do shócmhainní
 amhail tionscadail bhonneagair a bhíonn ag brath ar thiomantais fhadtéarmacha. Bíonn
 na sócmhainní seo ag brath, i bpáirt, ar rud ar a dtugtar go minic 'caipiteal
 foighneach'. Ní féidir an cineál seo infheistíochta a fhuascailt ar feadh
 roinnt blianta, ach infheistítear iad ar dhóigh go mbeidh siad in ann torthaí
 cobhsaí agus intuartha a chur ar fáil. Bheadh tionscadail bhonneagair,
 infheistíochtaí i gcaipiteal daonna, nó lamháltais oibriúcháin i gceist sa chur
 síos sin. Caipiteal a infheistítear sa tslí fhadtéarmach, 'fhoighneach' seo,
 tugann sé tairbhe don fhíorgheilleagar trí shreabha intuartha, inbhuanaithe
 airgeadais do ghnólachtaí, a chruthaíonn fostaíocht, a chur ar fáil.
 Infheisteoirí ar nós cuideachtaí árachais agus
 cistí pinsin a bhfuil dliteanais fhadtéarmacha acu, léirigh siad fonn le
 hinfheistiú i sócmhainní infheistíochta níos fadtéarmaí. Ag an am céanna,
 tharraing siad aird ar an easpa sásraí comhroinnte atá ar fáil go héasca,
 amhail cistí infheistíochta, chun rochtain ar na cineálacha infheistíochtaí sin
 a éascú. Mar thoradh air sin, sriantar deiseanna infheistíochta den sórt sin do
 roinnt infheisteoirí an‐mhór, amhail cistí pinsin móra nó gnóthais árachais,
 atá in ann go leor caipitil a thiomsú agus a leithdháileadh de bhua a n‐acmhainní
 féin. Gníomhaíonn sé sin, ar a sheal, mar bhac d'infheisteoirí beaga, amhail
 pleananna pinsin áitiúla, bardais, na scéimeanna pinsin a bhíonn á reáchtáil ag
 na gairmeacha liobrálacha nó pleananna pinsin corparáideacha a d'fhéadfadh,
 murach sin, tairbhe a bhaint as éagsúlú a gcuid infheistíochtaí isteach i
 sócmhainní den sórt sin. D'uireasa na ngrúpaí infheisteoirí sin, ina dhiaidh
 sin, ní bhíonn an fíorgheilleagar in ann rochtain a fháil ar linnte doimhne de
 mhaoiniú a bhfuil tacaíocht caipitil acu. An meall mór ar deireadh, d'fhéadfadh
 infheisteoirí miondíola aonair a bhfuil dliteanas amach anseo acu (ceannacháin
 baile, oideachas nó maoiniú mór-athchóirithe) leas a bhaint as an toradh nó na
 torthaí rialta a thugann cistí infheistíochta fadtéarmaí.
 Na tiomantais chaipitil ar scála mór agus
 fadtéarmach is gá chun linnte infheistíochta éifeachtaí do shócmhainní
 fadtéarmacha a fheidhmiú, tá ilroinnt rialála i measc na mBallstát ag cur baic
 orthu. Nuair a bhíonn cistí agus dreasachtaí ann ar an leibhéal náisiúnta, ní
 bhíonn siad comhleanúnach le tionscnaimh inchomparáide i mBallstáit eile. Cuireann
 sé sin cosc ar scála an chomhthiomsaithe saineolais caipitil agus
 infheistíochta a chruthaíonn barainneachtaí scála le haghaidh cistí agus dá
 bhrí sin, a thugann tairbhe d'infheisteoirí. Ar an láimh eile, níl aon
 samhlacha ciste nó dreasachtaí coibhéiseacha a thugann aghaidh ar aicmí
 sócmhainne fadtéarmacha ag formhór na mBallstát. In éagmais feithicle ciste
 trasteorann, déantar infheisteoirí sna margaí sin a eisiamh ó infheistiú i
 ranganna sócmhainne fadtéarmaí.
 Is é an toradh deiridh nach bhfuil aon sásra
 ar fáil go héasca le cistí atá le bheith tiomanta ar feadh tréimhsí fada ama a
 threorú chuig tionscadail fíorgheilleagar ar gá an maoiniú sin dóibh. Moillíonn
 sé sin forbairt na hinfheistíochta fadtéarmaí. Ní fhorbraítear saineolas i
 measc gairmithe infheistíochta i ngeall ar easpa éilimh. Ní chruthaítear
 barainneachtaí scála a mbíonn mar thoradh orthu laghdú ar na costais a
 bhaineann le feidhmiú ciste infheistíochta fhadtéarmaigh.
 Ina theannta sin, d'fhéadfadh tionscadail
 bhonneagair nó innealtóireachta tionsclaíocha ar scála mór rochtain ar linnte
 caipitil a éileamh nach mbíonn ar fáil i gcónaí nuair is i mBallstát amháin a
 chruinnítear an caipiteal. B'fhéidir go mbeadh tionscadail ar scála mór gafa le
 gnólachtaí atá bunaithe i roinnt Ballstát éagsúil chomh maith. Bíonn ar aon
 sásra maoinithe déileáil le fadhb seo na hilroinnte agus infheisteoirí agus
 tionscadail i dtíortha éagsúla san Aontas Eorpach a éascú.
 Tá, mar sin, gá le feithicil maoinithe atá
 ceaptha go sonrach chun aghaidh a thabhairt ar na fadhbanna sin a éascú. Chun
 éifeachtúlacht aon sásra cistiúcháin a uasmhéadú ní mór dó go mbeadh rochtain
 ag infheisteoirí ar fud an Aontais air. Léiríodh an tábhacht a bhaineann le dul
 i ngleic leis na saincheisteanna sin cheana féin sa Ghníomh um an Margadh
 Aonair II (SMA II).[1]
 Ar cheann dá dhá phríomhchuspóir déag tá treisiú le hinfheistíocht fadtéarmach
 san fhíorgheilleagar. D'fhonn an sprioc sin
 a bhaint amach, mhol an SMA II sraith nua rialacha AE a fhorbairt le cruinniú
 caipitil trasteorann a éascú, mar chuid den chaipiteal is gá chun cistí
 infheistíochta éifeachtacha ó thaobh costais a dhíríonn ar dheiseanna
 infheistíochtaí fadtéarmacha a oibriú.
 Leagadh amach an comhthéacs leathan na hoibre
 seo i bPáipéar Uaine an Choimisiúin Eorpaigh[2]
 , Maoiniú Fadtéarmach Gheilleagar na hEorpa, a chuireann síos ar cheisteanna
 soláthair agus éilimh ar fud na struchtúr maoinithe uile. Dhearbhaigh an
 Páipéar Uaine freisin an gá atá le bearta maidir le cistí infheistíochta, mar
 atá leagtha amach sa togra seo, agus ag an am céanna dhírigh sé ar an
 chomhthéacs an ghá leathain le maoiniú an fhíorgheilleagair a athbheochan trí
 mheascán agus athléimneacht foriomlán na bhfoinsí maoinithe éagsúla a fheabhsú.
 Anseo is féidir leis an ELTIF nua rannchuidiú trí airgeadas nach ó bhainc é atá
 ar fáil do ghnólachtaí a mhéadú, chun rochtain ar mhaoiniú bainc a chomhlánú.
 Faoi láthair, tá ceannas ar mhargaí cistí
 infheistíochta an AE ag cistí a oibríonn faoin Treoir GCUI (Gnóthais le
 haghaidh Comhinfheistíochta in Urrúis Inaistrithe), a tugadh isteach den chéad
 uair i 1985. Tá sócmhainní GCUI atá faoi bhainistíocht ardaithe anois go €
 6,697 billiún[3]
 . Sa Treoir GCUI tá sraith rialacha táirge a úsáideann cistí infheistíochta
 agus atá ar fáil d'infheisteoirí miondíola, ach tá sé dírithe ar urrúis
 inaistrithe d'fhonn a áirithiú go mbíonn leachtacht leordhóthanach ar fáil chun
 fuascailtí ar éileamh a shásamh. Mar thoradh
 air sin, níl aonaid GCUI in ann rannchuidiú le maoiniú cheangaltais chaipitil
 fhoighnigh ar thionscadail infreastruchtúir agus eile. Cé nach gá go gciallódh
 an tionscnamh GCUI go bhfágfaidh cruthú ELTIF go meallfar leibhéil chomhchosúla
 spéise ó na hinfheisteoirí, mar gheall ar an luach atá ag cistí an‐leachtacha
 do go leor infheisteoirí miondíola, léiríonn an fhíric gur éirigh leis gur
 féidir le tionscnaimh ar fud an AE tionchar láidir a imirt le margadh a
 fhorbairt agus muinín infheisteoirí a thógáil.
 Cabhróidh cruthú na gCistí Caipitil Fiontair
 Eorpacha (EuVECA) agus na gCistí Eorpacha um Fhiontraíocht Shóisialta (EuSEF),
 fara ELTIFanna, le rannchuidiú le maoiniú an gheilleagair Eorpaigh. Ach díríonn
 na scéimeanna EuVECA agus EuSEF ar nideog an‐sonrach i ngeilleagar an AE: gnólachtaí
 nuathionscanta a
 mhaoiníonn caipiteal fiontair agus gnólachtaí ar
 speisialtóirí iad le tionchar sóisialta a bhaint amach.
 Leanann an togra ar ELTIFanna cur chuige níos
 leithne ná na tograí EuVECA agus EuSEF. Tá
 faoi díriú ar réimse leathan cineálacha sócmhainní fadtéarmacha agus tá faoi
 ciste infheistíochta a chruthú a fhéadfar a dhíol chomh maith le infheisteoirí
 miondíola. Tarraingíonn sé sin anuas an gá le trí ghné lárnacha: (1) rialacha
 sonracha táirgí a chlúdaíonn sócmhainní incháilithe agus a n‐éagsúlú; (2)
 leibhéal ard inniúlachta acu siúd a bhfuil cead acu ELTIFanna a bhainistiú agus
 a mhargú agus (3) ailíniú idir ionchais infheistíochta ELTIFanna agus ionchais
 fuascailte a gcuid infheisteoirí.
 An gá le rialacha táirge
 Is é is aidhm don chreat nua ELTIF 'dara pas
 miondíola' a chruthú a leanann an cur chuige GCUI, a bhfuil seantaithí air, ar
 sonraíochtaí táirgí agus rioscaí a scaipeadh. Tá cuid mhaith suime ag
 infheisteoirí an deis a fháil le hinfheistiú in aicmí sócmhainní fadtéarmacha a
 mhéadaíonn trína saolré (cuideachtaí beaga nó meánmhéide) nó a tháirgeann
 ioncam rialta i rith na tréimhse sealbhaíochta (sócmhainní bonneagair). Teastaíonn
 feithicil den sórt sin go háirithe ó phleananna pinsin a bhíonn á reáchtáil ag
 bardais, buirgí, cuideachtaí beaga agus móra nó ag gairmeacha liobrálacha.
 Toisc nach bhfuil a leithéid de chistí sócmhainní fadtéarmacha in a lán
 Ballstát, bíonn infheisteoirí sna Stáit sin gearrtha amach ón deis
 infheistíochta sin. Déanfaidh pas tras‐teorann an scéal sin a leigheas.
 Chun freastal ar na riachtanais infheisteoirí
 sin, beidh an ELTIF in ann infheistiú i ngach cineál sócmhainní nach ndéantar a
 thrádáil ar mhargaí rialáilte. Bíonn na sócmhainní seo neamhleachtach agus, ar
 an gcúis sin amháin, ceanglaíonn siad ar chiste tiomantas fadtéarmach a
 dhéanamh agus é á gceannach. Is ionann cás dóibh siúd a infheistíonn i gciste
 mar sin. Ar na sócmhainní nach ndéantar a thrádáil ar mhargadh tánaisteach agus
 ar ghá cuid mhaith ama dá n‐úinéirí le teacht ar cheannaitheoir, bheadh na cinn
 seo a leanas: (1) Infheistíochtaí i dtionscadail bhonneagair, amhail i réimsí
 an iompair, fuinnimh nó oideachais; (2) Infheistíochtaí i gcuideachtaí neamhliostaithe,
 go príomha FBManna iarbhír; (3) infheistíochtaí i sócmhainní eastát réadach,
 cosúil le foirgnimh nó sócmhainn bhonneagair a cheannach go díreach.
 Dá bhrí sin, toisc nach ndéantar sócmhainn a
 thrádáil ar mhargadh rialaithe, cáileoidh sí mar shócmhainn fhadtéarmach. Níl
 na sócmhainní sin neamhleachtach ach toisc nach mbíonn teacht go héasca ar
 cheannaitheoirí dóibh gan ionad trádála poiblí. Chomh maith leis sin, bíonn na
 sócmhainní sách neamhghnách go minic agus ní bheidh siad tarraingteach ach amháin
 do cheannaitheoirí atá in ann a gcuid díchill chuí féin a dhéanamh agus ar tá
 speisialtóirí sa réimse ábhartha iad. Mar shampla, a luaithe a infheistíonn
 ELTIF i gcuideachta tionscadail, tuarann sé nach mbeidh aon cheannaitheoir
 láithreach inaitheanta di ar feadh tréimhse mhaith ama.
 I bhfianaise a nglaneaspa leachtachta,
 staonann an togra ELTIF ó thréimhsí seilbhe réamhshainaitheanta a fhorordú. I
 bhfianaise ardleibhéal an díchill chuí a éilíonn infheistíocht i sócmhainn
 fadtéarmach, ní cosúil gur stuama an beartas é tréimhsí íosta don sealbhú a
 fhorordú. Sin toisc go mbeidh gach cinneadh infheistíochta éasgúil agus gurb
 iad na bainisteoirí ELTIF is fearr a chinnfidh cé chomh fada is ba mhaith leo a
 bheith infheistithe sa tsócmhainn d'fhonn an toradh geallta a ghiniúint. Difríocht
 mhór is ea é sin do bhainisteoirí GCUI a leanann forbairtí maicreacnamaíocha nó
 na luaineachtaí laethúla ar stocmhalartán.
 Dealraíonn sé riachtanach freisin foráil do
 sholúbthacht bainistíochta maidir leis an bhfráma ama beacht nach mór punann
 sócmhainní fadtéarmacha a chur le chéile ann. Sin é an fáth go gceadaíonn an
 togra tréimhse cúig bliana leis an bpunann sócmhainní fadtéarmacha a
 thiomargadh. Ina theannta sin, ceadaíonn an togra don bhainisteoir suas le 30%
 de chaipiteal an ELTIF a infheistiú in urrúis leachtacha. Ceapadh an maolán
 leachtachta sin le go bhféadfaidh an ELTIF an sreabhadh airgid a thagann chun
 cinn agus an phunann fhadtéarmach á comhdhéanamh a bhainistiú. Ceadaíonn sé
 freisin don bhainisteoir airgead barrachais a bhaintear amach 'idir
 infheistíochtaí' a infheistiú - is é sin nuair a dhíoltar sócmhainn
 fhadtéarmach chun ceann eile a chur ina hionad.
 Chun muinín infheisteoirí agus cinnteacht
 dhlíthiúil a chruthú, go háirithe d'infheisteoirí miondíola a ndíríonn ELTIFanna
 orthu, ach ní hamháin dóibh sin, éilíonn an scéim atá beartaithe sraith
 rialacha táirge a bheidh láidir ach solúbtha. Rialacha táirge, sin an tslí is
 oiriúnaí chun cabhrú le freastal ar na riachtanais maoinithe fhadtéarmacha a aithníodh
 agus le próifíl táirge intuartha a chur ar fáil do ELTIFanna. Nuair a údarófar
 iad, beidh ELTIFanna ar fáil chun iad a mhargú le hinfheisteoirí gairmiúla
 chomh maith le hinfheisteoirí miondíola i mBallstáit eile.
 Cuireann ELTIF deiseanna ar fáil
 d'infheisteoirí chun a bpunanna infheistíochta a éagsúlú. Infheistíochtaí
 malartacha is ea na sócmhainní a d'fhéadfadh an ELTIF beartaithe infheistiú
 iontu, agus dá bhrí sin is cineál an‐difriúil iad ó na scaireanna liostaithe
 traidisiúnta agus na hurrúis a bhíonn i seilbh go leor infheisteoirí. Cé go
 bhféadfadh na rialacha diana um éagsúlú atá i gcreat GCUI é a dhéanamh
 costasach, nó fiú dodhéanta, ELTIF a oibriú, bheadh leibhéal réasúnta
 éagsúlaithe sócmhainní ag ELTIF fós.
 Baineann an tairbhe éagsúlaithe le miondíol
 chomh maith le hinfheisteoirí institiúideacha nó 'sofaisticiúla', amhail daoine
 a bhfuil glanluach ard acu. Na rialacha táirge láidre atá beartaithe agus an
 chosaint infheisteoirí a chruthaíonn siad, tá siad ceaptha chun ELTIF a
 dhéanamh oiriúnach d'infheisteoirí miondíola.
 An gá atá le leibhéal ard inniúlachta
 bainistíochta
 I ngeall ar a n‐easpa leachtachta agus toisc
 nach liostaítear páirtíocht in aicmí sócmhainne fadtéarmacha a ndíríonn ELTIF
 orthu ar mhargadh rialáilte, tá gach sócmhainn fhadtéarmach a gceadaítear do
 ELTIF infheistiú iontu sa chatagóir 'infheistíochtaí malartacha'(féach an cur
 síos ar infheistíochtaí malartacha thuas). Ní mór mar sin gur gnóthais atá
 údaraithe go cuí faoi Threoir 2011/61/CE le hinfheistíochtaí malartacha a
 bhainistiú agus a mhargú a bhainisteoidh ELTIFanna.
 Dá bhrí sin, beidh an creat ELTIF atá
 beartaithe ag tógáil ar an údarú bainistíochta sa Treoir AIFM[4], lena leagtar síos na rialacha
 ginearálta maidir le bainisteoirí cistí infheistíochta malartacha a
 bhainistíonn agus a mhargaíonn a gcuid cistí d'infheisteoirí gairmiúla. Cuirfear rialacha sonracha táirgí LTIF isteach
 ionas go bhféadfaidh infheisteoirí gairmiúla agus miondíola araon, a bhfuil
 suim acu sna próifílí torthaí agus teacht isteach a bhaineann le
 hinfheistíochtaí i sócmhainní fadtéarmacha, ELTIFanna a aithint go héasca.
 Tógann an creat ELTIF atá beartaithe ar na
 forálacha trasteorann sa Treoir, agus cuireann siad pas "Eorpach" do
 mhargaíocht d'infheisteoirí miondíola ar fud an AE maidir le ELTIFanna leis an
 bpas "Eorpach" pas do infheisteoirí gairmiúla margaíochta. Toisc gur
 féidir ELTIFanna a dhíol le tomhaltóirí miondíola, is mó an gá atá le
 tomhaltóirí a chosaint, mar shampla na rialacha níos déine ELTIF lena
 dtoirmeasctar infheistiú i sócmhainní a d'fhéadfadh coinbhleacht leasa a
 chruthú, rialacha trédhearcachta a éilíonn go bhfoilseofaí príomhdhoiciméad
 faisnéise agus na coinníollacha margaíochta faoi leith.
 I bhfianaise a bhfuil thuas, chun go n‐údarófaí
 ELTIF ní mór a bhainisteoir a údarú freisin faoin Treoir. De réir sainmhínithe,
 ní mór gur sócmhainní nach mór a bheith sealbhaithe ar feadh tréimhse fada iad
 formhór na sócmhainní ina n‐infheistíonn ELTIF. Cruthaíonn róchomhchruinniú i
 sócmhainn nó i ngnóthas amháin rioscaí d'infheisteoirí a bhíonn an‐deacair a
 bhainistiú. Chun an riosca sin a mhaolú beidh ar ELTIF cloí leis na rialacha
 éagsúlaithe. Thairis sin, tá teorainneacha á moladh ar dhíorthaigh a úsáid i
 ndáil le sócmhainní ELTIF chomh maith le caipín ar iasachtaí.
 An gá atá le hionchais infheistíochta
 agus ionchais fuascailte a ailíniú
 Is buntréith de na sócmhainní a n‐infheistíonn
 ELTIF iontu iad a bheith neamhleachtach. Is é sin le rá, ní bheidh siad ar fáil
 le ceannach ná le díol go héasca. Is féidir nach mbeadh aon mhargadh
 tánaisteach iontaofa le haghaidh sócmhainní fadtéarmacha, rud a d'fhéadfadh a
 luacháil agus a ndíol a dhéanamh níos deacra. Ní fadhb inti féin í na
 sócmhainní a bheith neamhleachtach agus tá an togra ELTIF ceaptha chun
 feithicil maoinithe a oirfidh don chineál sin sócmhainní a chruthú. Tugann
 riachtanais an Threoir 2011/61/CE aghaidh ar na ceisteanna sin fosta, mar
 shampla, i ndáil le luacháil agus an riachtanas go mbeadh beartais agus sásraí
 luachála cuí i bhfeidhm ag bainisteoirí.
 D'fhéadfadh neamhleachtacht na sócmhainní é a
 dhéanamh deacair do chistí freastal ar iarratais fuascailte a rinne
 infheisteoirí sular shroich sócmhainn nó tionscadal infheistithe a aibíocht
 mheasta. Riachtanas le sócmhainní leachtacha a choimeád ar bun chun freastal ar
 iarratais fuascailte, d'atreoródh sé airgead freisin ó phríomhchuspóir na
 nELTIFanna - infheistiú i sócmhainní fadtéarmacha. Thairis sin, roghanna
 luathfhuascailte, is é sin, roimh dheireadh shaolré infheistíochta an chiste,
 chruthódh siad gá na sócmhainní le freastal ar iarratais luathfhuascailte. Tá
 baol ann go gcaithfí na sócmhainní sin a dhíol ar phraghsanna 'díol tine' go
 maith faoi bhun an méid is fiú an tsócmhainn i ndíolachán neamhéigeantach, dar
 leis an mbainisteoir ciste. D'fhéadfadh a leithéid de dhíol aon sruth ioncaim
 atá á íoc le infheisteoirí eile a choinníonn infheistíochtaí san ELTIF a laghdú
 freisin. Dá bhrí sin, ní dhéanfaidh ELTIFanna luathfhuascailt a thairiscint
 d'infheisteoirí. Cuirfidh an cur chuige sin deireadh le coinbhleachtaí leasa a
 d'fhéadfadh a bheith ann idir infheisteoirí a imíonn agus iad siúd atá fágtha.
 Cuirfidh an ELTIF in éineacht leis an Treoir
 creat láidir bainistíochta agus táirgí ar fáil atá ceaptha chun an mhuinín a
 thabhairt infheisteoirí go bhfuil a gcuid infheistíochtaí á mbainistiú go
 stuama, cumasach, ionraic. Níor mhór a chur in iúl go soiléir nach gceadófar
 fuascailtí le linn shaolré na n‐infheistíochtaí roghnaithe chun go seachnófaí
 mí-ionchais mar gheall ar leachtacht an chiste. Má leathnaítear ELTIF
 d'infheisteoirí miondíola, cinnteofar freisin go gcuirfear an linn caipitil is
 leithne is féidir ar fáil.
 Ina theannta sin, ní féidir leis an phréimh
 neamhleachtachta a bhaineann le hinfheistíocht i sócmhainn fhadtéarmach a
 bhaint ach amháin má bhíonn bainisteoir ELTIF saor le dul i mbun tionscadal do
 thréimhse shuntasach ama gan bhrú fuascailte a bheith air de shíor. Mar a
 dúradh sa mheasúnú tionchair, an phréimh neamhleachtachta ar gné dhílis
 d'infheistiú i sócmhainní fadtéarmacha í, éilíonn tréimhsí seilbhe idir 10 agus
 20 bliain. Mar shampla, bhuaigh an fheidhmíocht bhliantúlaithe eastát réadach
 12.71% ar an S&P 500 (innéacs gnáthscaireanna) ag 10.94% agus an t‐innéacs
 banna tipiciúil ag 7.70% nuair a mheastar thar thréimhse 14 bliain iad. Mar an
 gcéanna, ní fhéidir feidhmíocht fhabhrach na gcistí caipitil fiontair i SAM –
 ioncam bliantúil 16.5% vs an S&P 500 ag 11.2% - a bhaint amach gan tréimhse
 infheistíochta 20 bliain a roghnú.
 Ba chóir an t‐ioncam dearfach ar infheistíocht
 i sócmhainní fadtéarmacha a mheasúnú chomh maith i gcoinne na rioscaí a
 bhaineann leo. Mar is amhlaidh le hinfheistíochtaí traidisiúnta i stoic agus
 bannaí, bíonn an riosca i gcónaí ann an caipiteal ar fad a chailleadh. Ach an
 rud a idirdhealaíonn idir na sócmhainní fadtéarmacha agus urrúis inaistrithe a
 ndéileáltar leo ar mhargadh rialáilte, sin an riosca neamhleachtachta
 s'acu. Murab ionann agus stoic agus bannaí ar féidir iad a dhíol de ghnáth go
 héasca ar mhargadh rialáilte, ní bhíonn margaí tánaisteacha leachtacha ag
 sócmhainní fadtéarmacha agus is minic is gá míonna nó blianta chun sócmhainn
 den sórt sin a dhíol. Sin é an fáth go n‐éilíonn an dréacht‐togra go mbeadh an
 saolré atá roghnaithe ar ELTIF sách fada le freastal ar an rogha dhúthrachtach
 agus rannpháirtíocht fhadtéarmach le tionscadal, cuideachta nó sócmhainn fhíor
 a roghnaíodh.
 Sna cúinsí sin, ní mór méid leordhóthanach
 solúbthachta bainistíochta i sócmhainní a roghnú agus an fráma ama a chinneadh
 chun iad a shealbhú roimh scaradh leo a bheith fairis an bpas ciste todhchaí. Sin
 an fáth nach bhforordaíonn an cur chuige sa dréacht‐togra tréimhsí ama
 socraithe chun sócmhainní infheistíochta a shealbhú nó do shaolré an ELTIF
 féin.
 Dá bhrí sin, ba chóir don ELTIF nua a bheith
 solúbtha ina cuid beartas infheistíochta agus a cuid tréimhsí sealbhaíochta.
 Is é is aidhm dó mais chriticiúil bainisteoirí a mhealladh chuirfidh an
 fheithicil ar fáil thar theorainneacha, rud a mheallfaidh mais chriticiúil
 sócmhainní agus infheisteoirí. Dá bhrí sin, ba chóir go mbeadh saolré an chiste
 comhoiriúnach le próifíl ar leith na sócmhainní ina n‐infheisteoidh sé. Tá
 impleachtaí aige sin do na deiseanna fuascailte is féidir le ciste den sórt sin
 a thairiscint go réalaíoch. Léiríonn taithí le cistí fadtéarmacha ceannoscailte
 i margaí náisiúnta, nach féidir le ciste fuascailtí a thairiscint fad a bheidh
 sí infheistithe i sócmhainní fadtéarmacha a ndírítear orthu sa togra. Tá
 meaitseáil shaolré an chiste le saolré a shócmhainní infheistíochta ar an gcur
 chuige is fearr is féidir lena áirithiú go mbeidh an scóip ag na bainisteoirí
 infheistiú i sócmhainní a éilíonn tiomantais fhadtéarmacha agus sa tslí sin an
 geilleagar a mhaoiniú. Má thugtar féidearthachtaí fuascailte ag céim níos
 luaithe, caolaítear i gcónaí ionchas fadtéarmach an chiste; laghdódh sé sin a
 tharraingteacht d'fhormhór na n‐infheisteoirí plean pinsin atá ag iarraidh
 ioncaim fhadtéarmaigh, sheasmhaigh in ionad áiseanna luathfhuascailte.
 Ní hionann sin is a rá, áfach, nach féidir le
 hinfheisteoirí a n‐infheistíochtaí a fhuascailt roimh dheireadh shaolré an
 ELTIF. Go leor de na cistí fadtéarmacha rathúla a fuair measúnú tionchair an
 Choimisiúin ag an leibhéal náisiúnta, is mar eintitis liostaithe a bhí a
 struchtúir. Ceadaíonn sé sin d'infheisteoirí a gcuid scaireanna nó aonad a
 thrádáil sa chiste ar mhargadh tánaisteach. Má tá infheistiú
 fadtéarmach le bheith tarraingteach dáiríre d'infheisteoirí ar scála beag nó
 don phobal miondíola i gcoitinne, beidh margaí tánaisteacha ar an bpríomh‐ionad
 inar féidir ceannach isteach i gciste fadtéarmach nó é a fhágáil.
 Séard a bheidh in ELTIF táirgí infheistíochta
 de réir bhrí na Treorach um Margaí in Ionstraimí Airgeadais (MiFID)[5] agus dá bhrí sin beidh sé faoi
 réir cheanglais uile na treoradh sin i ndáil le margaíocht, díol agus nochtadh.
 Beidh an ELTIF nua atá beartaithe ar fáil lena
 mhargú d'infheisteoirí ar fud an Aontais Eorpaigh. Tá sé tábhachtach mar sin go
 mbeidh a fhios ag infheisteoirí go muiníneach gurb ionann an leibhéal cosanta a
 gheobhaidh siad is cuma cén tír arb as bainisteoir an chiste. Ar an gcúis sin,
 is é Rialachán an ionstraim dlí atá beartaithe, toisc gurb é sin an bealach is
 iomchuí le rialacha comhsheasmhacha, soiléire agus infheidhme go díreach ar fud
 an Aontais a bhaint amach.
 2. TORTHAÍ AN CHOMHAIRLIÚCHÁIN
 LEIS NA PÁIRTITHE LEASMHARA AGUS MEASÚNUITHE TIONCHAIR
 2.1. Comhairliúchán le páirtithe
 leasmhara
 Ó lár 2012 tá an Coimisiún Eorpach i mbun
 comhairliúchán fairsing le hionadaithe ó réimse leathan eagraíochtaí. Is é rud
 a bhí sna comhairliúcháin cruinnithe déthaobhacha agus iltaobhacha,
 comhairliúchán poiblí i scríbhinn maidir le saincheisteanna bainistíochta
 sócmhainní [6]
 lena n‐áirítear infheistíocht fhadtéarmach (LTI) agus ceistneoir athleanúna a
 scaipeadh i measc páirtithe leasmhara. Fuair seirbhísí an Choimisiúin 65
 freagra a bhain leis an roinn LTI. Fuarthas 50 freagra ar an gceistneoir
 athleanúna. Rinneadh tuilleadh plé dhéthaobhaigh le bainisteoirí ciste atá ag
 feidhmiú sna margaí bonneagair agus fadtéarmacha, cumainn bhainistíochta ciste
 agus ionadaithe infheisteoirí miondíola chomh maith le hionadaithe institiúideacha.
 2.2. Measúnú tionchair
 I gcomhréir lena bheartas ar 'rialáil níos
 fearr', rinne an Coimisiún measúnú tionchair ar na roghanna beartais. Ar na
 roghanna sin bhí réimse leathan roghanna beartais, idir gan aon rud a dhéanamh,
 aicmí sócmhainne fadtéarmacha a chomhtháthú sa chreat GCUI atá ann cheana féin,
 feithicil ciste a chruthú d'infheisteoirí gairmiúla amháin, nó feithicil ciste
 a bheadh ar oscailt do gach infheisteoir, le saoráidí fuascailte nó gan iad.
 Rinneadh anailís ar gach ceann de na roghanna
 sin taobh leis na prionsabail ghinearálta an sreabhadh caipitil atá ar fáil do
 mhaoiniú fadtéarmach do gheilleagar iarbhír na hEorpa a mhéadú agus méadú ar
 chomhchuibheas an mhargaidh aonair. Is gá, áfach, aon sásra maoinithe nua a
 cheapadh freisin sa tslí nach mbeidh an cuspóir barainneachtaí scála a chruthú
 do bhainisteoirí ciste agus an rogha a mhéadú i gcoimhlint leis an ngá le gach
 catagóir infheisteoirí a chur ar an eolas agus iad a chosaint go cuí.
 Is é an rogha a roghnaíodh feithicil chiste
 infheistíochta fadtéarmaí a chruthú a bheidh ar oscailt d'infheisteoirí
 gairmiúla agus miondíola araon. I gcomhréir le hairíonna neamhleachtacha aicmí
 sócmhainne fadtéarmacha, ní bheadh aon chearta fuascailte roimh fhoirceannadh
 shaolré an chiste. Ar shaintréithe an ELTIF atá beartaithe bheadh rochtain ar
 ELTIFanna a cheadú don réimse is leithne infheisteoirí. Ar an mbealach sin,
 d'uasmhéadófaí an linn chaipitil atá ar fáil chun infheistíochtaí den sórt sin
 a dhéanamh. Bheadh na hELTIFanna faoi réir rialacha táirgí a ceapadh le
 héagsúlú leordhóthanach a áirithiú, le díriú ar choinbhleachtaí leasa
 féideartha, le trédhearcacht a mhéadú i dtaca le costais agus teorainn a chur
 le díorthaigh a úsáid agus le giaráil. Tá na gnéithe sin i bhfeidhm le cosaint
 infheisteoirí a chur ar fáil d'infheisteoirí miondíola. Mura gcuirtear cearta
 fuascailte ar fáil i rith shaolré an chiste, féadfar níos mó dá chaipiteal a
 infheistiú i sócmhainní atá neamhleachtach. Ceart fuascailte a bheith in
 easnamh, léiríonn sé go soiléir freisin d'infheisteoirí miondíola agus
 gairmiúla gur tiomantas fadtéarmach ata i gceist.
 Cuireadh san áireamh na barúlacha a chuir Bord
 an Mheasúnaithe Tionchair uaidh an 31 Bealtaine 2013. Neartaíodh an cur síos ar
 an bhfadhb le tuilleadh soiléireachta a thabhairt do mhéid na faidhbe a
 bhfuiltear ag dul i ngleic léi agus le huainiú an togra. Feabhsaíodh an cur
 síos ar na roghanna agus freisin an anailís ar éifeachtacht rogha na
 tosaíochta. Soiléiríonn an Measúnú Tionchair anois freisin ar bhealach níos
 mionchruinne na cúiseanna nach ionann an togra agus roinnt de na tuairimí a
 thug geallsealbhóirí áirithe le linn an phróisis chomhairliúcháin. Go háirithe,
 neartaíodh an réasúnaíocht faoin rogha gan cearta fuascailte a cheadú, ó thaobh
 chosaint infheisteoirí, agus ó thaobh ghlacadh infheisteoiri leis an rogha nua
 a bhfuil súil leis. Bíodh gur féidir gur lú an dóchúlacht go n‐infheisteoidh
 roinnt infheisteoirí i gciste atá gan chearta fuascailte ar éileamh,
 d'fhéadfadh na rioscaí a ghabhann leis na cearta sin an bonn a bhaint den
 tsamhail ciste, agus éifeachtúlacht laghdaithe na n‐infheistíochtaí le
 leachtacht bhreise a áirithiú, laghdódh sé tionchar aon éilimh bhreise
 miondíola.
 3. EILIMINTÍ DLÍ AN TOGRA
 3.1. Bunús dlí agus rogha na
 foirme dlíthiúla
 Cuireann Airteagal 114 (1) den CFAE bunús
 dlí ar fáil le haghaidh Rialacháin a chruthóidh forálacha aonfhoirmeacha atá
 dírithe ar fheidhmiú an mhargaidh inmheánaigh. Bunaíonn rialacha táirge
 stuamachta teorainneacha na rioscaí a bhaineann le cistí infheistíochta atá
 dírithe ar shócmhainní fadtéarmacha. Iontu féin, ní dhéanann siad rochtain ar
 ghníomhaíochtaí bainistíochta sócmhainní a rialáil ach rialaíonn siad an tslí a
 gcuirtear gníomhaíochtaí den sórt sin i gcrích, d'fhonn cosaint infheisteoirí
 agus cobhsaíocht airgeadais a áirithiú. Tugann siad buntaca d'fheidhmiú ceart,
 sábháilte an mhargaidh inmheánaigh.
 Agus cuspóir shláine an mhargaidh inmheánaigh
 á shaothrú, cruthóidh an beart reachtach atá beartaithe creat rialála do
 ELTIFanna, d'fhonn a áirithiú go mbeidh cistí den sórt sin faoi réir rialacha
 comhsheasmhacha ar fud an AE agus go mbeidh siad inaitheanta mar ELTIFanna ag infheisteoirí
 ar fud an AE. Is é is sprioc don Rialacháin atá beartaithe sraith láidir,
 solúbtha, rialacha a chruthú a fhreagróidh go sonrach d'fhadtéarmacht na n‐infheistíochtaí
 atá i gceist. Ba cheart go n‐áiritheodh na rialacha atá beartaithe cothrom na
 Féinne idir bainisteoirí éagsúla cistí infheistíochta fadtéarmaí. Sa togra
 reachtaíochta seo, dá bhrí sin, déantar comhchuibhiú ar na dálaí oibriúcháin do
 na gníomhairí ábhartha uile i margadh na gcistí infheistíochta, ar mhaithe le
 gach infheisteoir agus d'fheidhmiú rianúil an mhargaidh aonair i seirbhísí
 airgeadais.
 Meastar gurb é Rialachán an ionstraim dhlí is
 iomchuí le ceanglais aonfhoirmeacha a thabhairt isteach a bheidh ag plé, i
 measc nithe eile, le raon feidhme sócmhainní incháilithe, le comhdhéanamh na
 punainne, rialacha éagsúlaithe, beartais fuascailte, chomh maith le rialacha
 maidir le húdarú na gcistí a bhfuil sé ar intinn iad a chur i mbun
 infheistíochtaí fadtéarmacha. Is é is cuspóir do na rialacha táirgí seo a
 áirithiú go n‐oibreoidh ELTIFanna ar shlí níos éifeachtaí. Dul i mbun
 gníomhaíochtaí mar bhainisteoir ar ELTIF, tá sé á rialáil ag an Treoir AIFM. Leanfaidh
 gníomhaíochtaí na mbainisteoirí a bheith faoi réir na Treorach, ach beidh na táirgí
 infheistíochta fadtéarmaí á rialú ag an Rialachán atá beartaithe, de bhreis ar
 rialacha na Treorach AIFM.
 3.2. Coimhdeacht agus
 comhréireacht
 Bíonn cur chuige rialála náisiúnta teoranta
 ann féin don Bhallstát atá i gceist. Má dhéantar rialáil ar phróifíl táirgí
 ELTIF ar an leibhéal náisiúnta amháin, beidh baol ann go mbeidh táirgí
 infheistíochta éagsúla á ndíol mar chistí infheistíochta fadtéarmaí agus
 tréithe éagsúla acu. Chruthódh sé sin mearbhall d'infheisteoirí agus chuirfeadh
 sé bac ar réimse Chothrom na Féinne a theacht chun cinn ar fud an Aontais do na
 bainisteoirí sin a thairgeann ELTIFanna d'infheisteoirí gairmiúla agus/nó
 miondíola.
 Toisc go bhfuil an earnáil bainistíochta
 sócmhainní go bunúsach trasteorann inti féin, thug ilroinnt reatha an mhargaidh
 ELTIF an earnáil seo le bheith ag oibriú faoi bhun an leibhéil éifeachtúil. Gníomhóidh
 an creat comhchuibhithe, inbhuanaithe atá molta le ELTIF a chumhdach mar
 fhoinse maoinithe fadtéarmaí le haghaidh gheilleagar na hEorpa. Áiritheoidh an
 creat nua maoiniú na dtionscadal agus earnálacha éagsúla agus cuirfidh sé
 foinsí cobhsaí ioncaim ar fáil d'infheisteoirí fadtéarmacha. Dá bhrí sin, tá
 margadh ELTIF uile-Eorpach de dhíth agus tá an beart reachtach atá beartaithe i
 gcomhréir le prionsabal na coimhdeachta a leagtar amach in Airteagal 5 (3)
 CAE agus leis an Dara Prótacal ar Fheidhmiú Phrionsabail na Coimhdeachta agus
 na Comhréireachta.
 Maidir le comhréireacht, mar a leagtar amach
 in Airteagal 5(4) CAE í, tagann an togra ar an gcothromaíocht chuí idir
 leas an phobail atá i gceist agus cost‐éifeachtúlacht an bhirt. Tá faoi na
 rialacha atá beartaithe comhlipéad táirgí a chruthú a bhfuil suim láidir ag an
 bpobal ann agus a leagann síos bonn le haghaidh cómhargaidh a bheidh iomaíoch
 agus éifeachtúil ó thaobh costais le haghaidh ELTIF ar fud an Aontais. Rinneadh
 calabrú cúramach ar na ceanglais a fhorchuirtear ar na páirtithe éagsúla. Aon
 uair is féidir, ceapadh na ceanglais mar chaighdeáin íosta (e.g. teorainneacha
 éagsúlaithe eisitheora,) agus cuireadh ceanglais rialála in oiriúint ionas nach
 gcuirfidh siad isteach gan ghá ar shamhlacha gnó atá ann cheana. Go háirithe,
 chomhcheangail an Rialachán atá beartaithe paraiméadair atá oiriúnach le
 haghaidh infheistíochtaí fadtéarmacha agus grúpaí infheisteoirí ar leith, trí
 na cúinsí slándála agus muiníne a bhaineann le haon ainmniú ELTIFanna a chur
 san áireamh go hiomlán. Ní théann an togra thar a bhfuil riachtanach chun creat
 dlíthiúil comhchoiteann i gcomhair ELTIF a bhaint amach, agus ag an am céanna
 tugann sé aghaidh ar na saincheisteanna rialála a dhéanfadh difear
 d'iontaofacht an lipéid.
 3.3. Mínithe mionsonraithe ar an
 togra
 An togra le haghaidh Rialacháin maidir le
 Cistí Infheistíochta Fadtéarmaí (ELTIF), tá sé struchtúrtha ina seacht
 gcaibidil.
 3.3.1. Caibidil I - Forálacha
 Ginearálta (Airteagail 1-6)
 I gCaibidil I tá rialacha ginearálta, amhail
 ábhar agus raon feidhme an chreata ciste atá beartaithe, sainmhínithe, an nós
 imeachta um ELTIFanna a údarú (ag leibhéal an chiste), agus an
 idirghníomhaíocht idir an Rialachán atá beartaithe le rialacha reatha lena
 rialaítear údarú na mbainisteoirí ar chistí infheistíochta malartacha, mar atá
 leagtha amach i dTreoir 2011/61/AE (Treoir AIFM).
 In Airteagal 1 sonraítear ábhar agus
 leagtar amach an raon feidhme an Rialacháin. Déanann sé soiléir go bhfuil na
 ceanglais atá sa Rialachán uileghabhálach, rud nach bhfágann aon slí le
 'hór-phlátáil' ag an leibhéal náisiúnta. In Airteagal 2 tá na sainmhínithe
 riachtanacha is gá d’fheidhmiú aonfhoirmeach an Rialacháin atá beartaithe. Éilíonn
 Airteagal 3 go n‐údarófaí AIFanna an AE i gcomhréir leis an Rialachán atá
 beartaithe d'fhonn iad a chur ar an margadh nó a bhainistiú ar fud an Aontais
 mar ELTIFanna. Forchoimeádfar an t‐ainmniú 'Cistí Infheistíochta Fadtéarmaí
 Eorpacha' (ELTIFanna) do AIFanna an AE a chomhlíonann an Rialachán atá
 beartaithe. Ciallaíonn sé sin nach bhfuil d'oibleagáid ar bhainisteoir aicmí
 sócmhainní malartacha cloí leis an Rialachán atá beartaithe más mian leis/léi
 cistí atá dírithe ar shócmhainní fadtéarmacha a bhainistiú nó a mhargú gan
 úsáid a bhaint as an ainmniú atá beartaithe.
 Forálann Airteagal 4 nós imeachta
 comhchuibhithe maidir le húdarú ELTIFanna agus leagann Airteagal 5 síos na
 coinníollacha le haghaidh údaraithe den sórt sin. Déanann Airteagal 6 cur
 síos ar an idirghníomhú idir rialacha Threoir 2011/61/CE atá ann agus an
 Rialachán atá beartaithe, á shonrú go bunúsach go mbeidh gurb é bainisteoir an
 ELTIF a áiritheoireoidh comhlíonadh leis an Rialachán.
 3.3.2. Caibidil II - Oibleagáidí
 maidir le beartais infheistíochta ELTIFanna (Airteagail 7-15)
 I gCaibidil II tá na rialacha maidir le
 polasaithe infheistíochta incheadaithe atá le saothrú ag ELTIF, amhail rialacha
 a bhaineann le hinfheistíochtaí incháilithe, comhdhéanamh na punainne agus
 éagsúlú, coinbhleacht leasa, comhchruinniúchán agus iasachtaí airgid thirim.
 Foráiltear in Airteagal 7,
 i gcás inarb infheidhme, go measfar gach roinn
 infheistíochta in ELTIF mar ELTIF ar leith chun
 críocha Chaibidil II.
 In Airteagal 8 tá cur síos ar dhá
 chatagóir sócmhainní airgeadais ar féidir le ELTIF infheistiú iontu: sócmhainní
 fadtéarmacha agus sócmhainní atá liostaithe in Airteagal 50 (1) de Threoir 2009/65/CE
 (Treoir GCUI). Mar sin féin, ní dhéanfaidh ELTIF díol folamh ar shócmhainní,
 nochtadh do tráchtearraí a fháil, dul i mbun urrúis a iasachtú nó comhaontuithe
 iasachtaí urrúis, comhaontuithe athcheannaigh nó ionstraimí díorthacha
 airgeadais a úsáid mura n‐úsáidtear na hionstraimí sin chun críocha fálaithe.
 Míníonn Airteagal 9 na coinníollacha
 incháilitheachta le haghaidh sócmhainní fadtéarmacha, amhail na catagóirí
 éagsúla ionstraimí a úsáidtear chun rochtain a fháil ar ghnóthais cháilithe
 punainne, an infheistíocht i scaireanna nó in aonaid eile ELTIFanna agus
 rannpháirtíochtaí i sócmhainní fíora, amhail eastát réadach, longa nó
 aerárthaí. Leagann Airteagal 10 amach na coinníollacha do ghnóthas a
 bheith ina ghnóthas punainne incháilithe. Ba chóir don ghnóthas punainne
 cáilithe a bheith neamhliostaithe, sainchónaí a bheith air san AE agus an
 cuspóir a bheith aige tionscadail bhonneagair, cuideachtaí nó eastát réadach,
 longa agus aerárthaí a mhaoiniú. Níor cheart gur gnóthas comhinfheistíochta a
 bheadh ann.
 In Airteagal 11 tá riail ghinearálta
 faoin dóigh a bpléifidh an bainisteoir ELTIF le coinbhleachtaí leasa. Ní
 ceadmhach do bhainisteoir aon leas pearsanta i sócmhainn fhadtéarmach ina
 bhfuil an ELTIF infheistithe.
 Cuireann Airteagal 12 rialacha
 mionsonraithe ar fáil maidir le comhdhéanamh na punainne is buntréith do ELTIF.
 Clúdaíonn sé freisin na rialacha éagsúlaithe nach mór do gach ELTIF a urramú i
 gcomhthéacs na sócmhainní infheistíochta incháilithe, amhail rialacha maidir
 leis an nochtadh riosca uasta atá ceadaithe do ELTIF vis‐à-vis contrapháirtí amháin.
 In Airteagal 13 sonraítear na teorainneacha uasta is ceadaithe do ELTIF a
 shealbhú in eisitheoir amháin (teorainneacha comhchruinnithe). Tugann Airteagal 14
 na coinníollacha faoinar féidir le ELTIF airgid a thógáil ar iasacht. Tá
 forálacha in Airteagal 15 maidir le cur i bhfeidhm chomhdhéanamh na
 punainne agus na rialacha um éagsúlú, agus na céimeanna difriúla i saol chiste
 ELTIF á gcur san áireamh.
 3.3.3. Caibidil
 III - Fuascailt, trádáil agus eisiúint scaireanna nó aonad ELTIFanna
 agus dáileadh ioncaim (Airteagail 16‐20)
 Pléann Caibidil III le beartas fuascailte
 ELTIFanna, le féidearthacht aonaid trádála nó scaireanna ELTIF ar mhargadh
 tánaisteach, scaireanna nó aonaid nua a eisiúint, diúscairt sócmhainní ELTIF
 agus dáileadh ioncaim leis na hinfheisteoirí in ELTIF.
 Coisceann Airteagal 16 ar ELTIF ceart
 fuascailte a thairiscint dá chuid infheisteoirí roimh dheireadh shaolré ELTIF. Sainítear
 an saolré i rialacha an ELTIF agus freagraíonn sí do shaolré na sócmhainní
 aonair in ELTIF agus dá chuspóirí infheistíochta fadtéarmaí.
 Déantar foráil in Airteagal 17 do
 thrádáil aonaid nó scaireanna ELTIF ar mhargaí rialáilte, chomh maith le
 haistriú saor aonaid nó scaireanna ELTIF chuig tríú páirtithe. In Airteagal 18
 tá na coinníollacha faoina n‐eisíonn ELTIF scaireanna nó aonaid nua, amhail
 réamhthairiscint d'infheisteoirí atá ann cheana nuair a bhíonn an praghas
 eisiúna faoi bhun NAV an ELTIF. Baineann Airteagal 19 leis an nós imeachta
 a ghlacfaidh gach ELTIF do dhiúscairt a shócmhainní. Leagann Airteagal 20
 síos na rialacha is infheidhme maidir le dáileadh an ioncam a ghin sócmhainní
 an ELTIF agus éilíonn sé ar ELTIF a bheartas um dháileadh a leagan amach ina
 chuid rialacha ciste.
 3.3.4. Caibidil IV - Ceanglais
 trédhearcachta (Airteagal 21 agus Airteagal 22)
 I gCaibidil IV tá rialacha trédhearcachta
 nuair a bhíonn ELTIFanna á bhfógairt d'infheisteoirí
 Ceanglaítear le hAirteagal 21 doiciméad
 tábhachtach faisnéise agus réamheolaire a fhoilsiú roimh ré sula margaítear an
 ELTIF d'infheisteoirí miondíola. Cuirfidh an réamheolaire agus aon doiciméad
 margaíochta eile na hinfheisteoirí ar an eolas mar gheall ar nádúr speisialta
 na hinfheistíochta fadtéarmaí isteach in ELTIF. Ceanglaítear le hAirteagal 22
 ar bhainisteoir ELTIF na costais go léir a bhaineann leis an gciste a nochtadh
 i slí mhionsonraithe do na hinfheisteoirí.
 3.3.5. Caibidil V – Margú (Airteagail
 23-25)
 I gCaibidil V tá na rialacha is infheidhme ar
 AIFM ón AE le haghaidh aonaid nó scaireanna ELTIF a mhargú d'infheisteoirí
 gairmiúla agus miondíola.
 Ceanglaítear le hAirteagal 23 ar
 bhainisteoirí ELTIFanna áiseanna a bheith curtha i bhfeidhm acu i ngach
 Ballstát ina bhfuil sé beartaithe acu a nELTIFanna a mhargú. Déantar foráil in Airteagal 24
 do na riachtanais breise nach mór do bhainisteoirí a chomhlíonadh d'fhonn margú
 d'infheisteoirí miondíola. Tógann Airteagal 25 ar na nósanna imeachta um
 fhógra atá sa Treoir AIFM chun a údarú do bhainisteoirí ELTIFanna an aonaid nó
 scaireanna a gcuid ELTIFanna a mhargú d'infheisteoirí ina mBallstát féin agus
 in aoi-Bhallstáit féideartha araon.
 3.3.6. Caibidil VI – Maoirsiú
 (Airteagail 26-29)
 I gCaibidil VI leagtar amach na rialacha is
 infheidhme maidir le maoirseacht ELTIFanna.
 In Airteagal 26 soiléirítear róil na n‐údarás
 ELTIF inniúil agus bhainisteoir an ELTIF faoi seach. Deir Airteagal 27 gur
 cheart cumhachtaí na n‐údarás inniúil, faoi na Treoracha GCUI agus AIFM, a
 fheidhmiú freisin maidir leis an Rialachán atá beartaithe. Tagraíonn Airteagal 28
 do chumhachtaí ESMA, ach forálann Airteagal 29 do chomhar idir na húdaráis
 mhaoirseachta.
 3.3.7. Caibidil VII (Forálacha
 críochnaitheacha, Airteagail 30-31)
 I gCaibidil VII tá rialacha maidir le
 hathbhreithniú ar fheidhmiú na rialacha a shamhlaítear a bheidh le hullmhú ag
 an gCoimisiún chomh maith le forálacha maidir le teacht i bhfeidhm an
 Rialacháin atá beartaithe.
 4. IMPLEACHTAÍ BUISÉADACHA
 Tá tionchar buiséadach an rialacháin ELTIF mar
 atá léirithe sa Ráiteas Airgeadais Reachtach a ghabhann leis an togra.
 2013/0214 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le Cistí Infheistíochta Fadtéarmaí
 (Téacs atá ábhartha maidir leis an LEE)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 114 de,
 Ag féachaint don togra ón gCoimisiún,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[7],
 Ag gníomhú dóibh i gcomhréir leis an
 ngnáthnós imeachta reachtach,
 De bharr an méid seo a leanas:
 (1) Is uirlis cumasúcháin
 ríthábhachtach é an maoiniú fadtéarmach chun an geilleagar Eorpach a chur ar
 bhealach fáis inbhuanaithe, chliste agus chuimsithigh agus chun an geilleagar
 amach anseo a thógáil ar dhóigh nach mbeidh rioscaí córais ag cur isteach air
 chomh furasta sin agus a mbeidh sé níos athléimní. Soláthraíonn cistí
 infheistíochta fadtéarmaí Eorpacha (ELTIFanna) maoiniú do thionscadail
 bhonneagair éagsúla nó do ghnólachtaí neamhliostaithe marthanacha a eisíonn
 ionstraimí cothromais nó fiachais nach bhfuil aon cheannaitheoir so‐aitheanta
 ann dóibh. Trí mhaoiniú a sholáthar do na tionscadail sin, cuireann ELTIFanna
 do mhaoiniú gheilleagair an Aontais.
 (2) Ó thaobh an éilimh de, is
 féidir le ELTIFanna sruth ioncaim foisteaneach a sholáthar do riarthóirí
 pinsin, d’eintitis eile a mbíonn dliteanais rialta agus athfhillteacha rompu.
 Cé go gcuireann siad níos lú leachtachta ar fáil, is féidir le ELTIFanna sruth
 ioncaim foisteaneach a sholáthar d’infheisteoirí aonair atá ag brath ar an
 sreabh airgid is féidir le ELTIF a tháirgeadh. Lena chois sin, is féidir le
 ELTFanna deiseanna maithe maidir le luachmhéadú caipitil thar am a chur ar fáil
 do na hinfheisteoirí sin nach bhfuil ag fáil srutha ioncaim fhoisteanigh.
 (3) Bíonn ganntanas ann in amanna
 ó thaobh tionscadal maidir le bonneagar iompair, giniúint nó dáileadh fuinnimh
 inbhuanaithe, bonneagar sóisialta (tithíocht nó ospidéil), feidhmiú céimneach
 teicneolaíochtaí agus córas lena laghdaítear úsáid acmhainní agus fuinnimh nó
 fás breise ar fhiontair bheaga agus mheánmhéide Mar a léirigh an ghéarchéim
 airgeadais, b'fhéidir go mbeadh sé ina chuidiú, agus aghaidh á tabhairt ar
 bhearnaí sa mhaoiniú, dá gcomhlánófaí maoiniú ó na bainc le rogha níos leithne
 d’fhoinsí maoinithe lena mbainfí úsáid níos fearr as na margaí caipitil. Is
 féidir príomhról a bheith ag ELTIFanna chuige sin.
 (4) Cé gurbh fhéidir go mbeadh
 spéis ag infheisteoirí aonair infheistiú in ELTIF, ní féidir do ELTIF
 fuascailtí rialta a chur ar fáil dá infheisteoirí ós rud é go bhfuil sé
 neamhleachtach. Déantar tiomantas an infheisteora aonair d'infheistíocht go dtí
 deireadh théarma na hinfheistíochta mar gheall ar an gcineál tiomantais atá
 ann. Ba cheart, mar sin, ELTIFanna a struchtúrú ar dhóigh nach mbeidh fuascailtí
 rialta le fáil uathu roimh dheireadh shaolré an ELTIF. Imscrúdófar le
 tuarascáil trí bliana tar éis ghlacadh an Rialacháin seo ar bhain an riail sin
 na torthaí a raibh súil leo amach maidir le dáileadh ELTIFanna nó an bhféadfadh
 tabhairt isteach, i líon teoranta cásanna, na rogha, i gcás roinnt
 infheisteoirí miondíola aonair, a n‐aonaid nó a scaireanna a fhuascailt roimh
 dheireadh an ELTIF, cuidiú a thabhairt dáileadh ELTIFanna i measc infheisteoirí
 miondíola aonair a mhéadú.
 (5) Ba cheart aicmí de shócmhainní
 fadtéarmacha de réir bhrí an Rialacháin seo, a bheith comhdhéanta de ghnóthais
 neamhliostaithe lena n‐eisítear ionstraimí cothramais nó fiachais nach bhfuil
 aon cheannaitheoir so‐aitheanta ann dóibh. Ba cheart go gcumhdódh an Rialachán
 seo sócmhainní iarbhír a bhfuil caiteachas láithreach de dhíth orthu.
 (6) In éagmais Rialacháin a
 leagfadh amach rialacha maidir le ELTIFanna, d'fhéadfadh sé go nglacfaí bearta
 nach mbeadh ag teacht le chéile ar an leibhéal náisiúnta, rud is dealraitheach
 a dtiocfadh mórshaobhadh iomaíochta as i ngeall ar éagsúlachtaí a bheith sna
 bearta maidir le cosaint infheistíochtaí. De dheasca na gceanglas maidir le
 punanna a chur le chéile gan a bheith ag teacht le chéile, de dheasca na
 héagsúlachta agus na sócmhainní is incháilithe, go háirithe an infheistíocht i
 dtráchtearraí, bíonn bacainní ar mhargaíocht maoine atá dírithe ar mhargaíocht
 trasteorann gnóthas neamhliostaithe agus sócmhainní iarbhír ós rud é gur
 deacair d’infheisteoirí tairiscintí infheistíochta éagsúla a thairgtear dóibh a
 chur i gcomparáid le chéile. Lena chois sin, bíonn leibhéil éagsúla cosanta
 infheisteora ann de thoradh na gceanglas náisiúnta nach bhfuil ag teacht le
 chéile. Ar a bharr sin, bíonn neamhréitigh ann maidir le cosaint an iarrthóra
 mar gheall ar cheanglais náisiúnta a bhaineann le teicnící infheistíochta a
 bheith éagsúil, amhail leibhéil iasachtaíochta is ceadmhach, úsáid ionstraimí
 airgeadais díorthacha, rialacha maidir le hidirbhearta díola ghearr nó
 idirbhearta maoinithe urrús. Chomh maith leis sin, cuirtear bac ar dhíol cistí
 lena n‐infheistítear i sócmhainní neamhliostaithe mar gheall ar cheanglais
 maidir le fuascailt agus/nó tréimhsí sealbhaíochta. Is féidir go mbainfear an
 bonn de mhuinín infheisteoirí a bheidh ag smaoineamh ar infheistíochtaí a
 dhéanamh sna cistí sin agus go laghdófar an raon a bheidh ag infheisteoirí
 roghnú go héifeachtach idir dheiseanna infheistíochta fadtéarmaí éagsúla ós rud
 é nach bhfuil na ceanglais sin ag teacht le chéile. Dá bhrí sin, is é Airteagal 114
 den Chonradh an bunús dlí cuí mar a léirmhínítear é i gcásdlí comhsheasmhach
 Chúirt Bhreithiúnais an Aontais Eorpaigh.
 (7) Is gá rialacha aonfhoirmeacha
 ar fud an Aontais chun a áirithiú gur léir próifíl táirge chomhleanúnach ag na
 ELTIFanna ar fud an Aontais. Chun a áirithiú go bhfeidhmeoidh an margadh
 inmheánach go réidh agus go mbeidh ardleibhéal cosanta infheisteora ann, is gá
 rialacha aonfhoirmeacha a shocrú maidir le ELTIFanna a oibriú, go háirithe
 maidir leis an gcomhad ELTIFanna a chur le chéile agus maidir leis na
 hionstraimí infheistíochta is ceadmhach dóibh a úsáid chun nochtadh a fháil ar
 ghnóthais agus ar shócmhainní iarbhír. Lena chois sin, is gá rialacha
 aonfhoirmeacha a bheith ann maidir le comhad ELTIF chun a áirithiú go
 gcothabhálfaidh ELTIFanna atá dírithe ar ioncam rialta a ghiniúint comhad
 éagsúlaithe de shócmhainní infheistíochta lenar féidir an tsreabh airgid rialta
 a choinneáil ar bun.
 (8) Tá sé ríthábhachtach go n‐áiritheofar
 go mbeidh sainmhíniú oibrithe ELTIFanna, go háirithe i ndáil leis an gcomhad
 ELTIFanna a chur le chéile agus na hionstraimí infheistíochta is ceadmhach
 dóibh a úsáid i bhfoirm Rialacháin, infheidhme go díreach maidir le
 bainisteoirí ELTIFanna agus is gá, mar sin, na rialacha nua sin a ghlacadh mar
 Rialachán. Áiritheoidh sin freisin go mbeidh coinníollacha aonfhoirmeacha ann
 maidir le húsáid an ainm 'ELTIF' trí chosc a chur ar éagsúlacht sna ceanglais
 náisiúnta. Ba cheart do bhainisteoirí ELTIFanna na rialacha céanna a leanúint
 ar fud an Aontais ionas go gcothófar muinín infheisteoirí in ELTIFanna agus go n‐áiritheofar
 iontaofacht inbhuanaithe an ainm freisin. San am céanna, trí rialacha
 aonfhoirmeacha a ghlacadh, laghdófar castacht na gceanglas rialála is
 infheidhme maidir le ELTIFanna. Trí bhíthin rialacha aonfhoirmeacha, laghdófar
 freisin an costas a bheidh ar na bainisteoirí rialacha náisiúnta éagsúla a
 chomhlíonadh maidir le cistí a infheistíonn i ngnóthais neamhliostaithe agus in
 aicmí sócmhainní iarbhír is inchomparáide leo. Beidh difear ar leith ann i gcás
 bainisteoirí ar mian leo caipiteal a thiomsú ar bhonn trasteorann. Cuideoidh sé
 freisin saobhadh iomaíoch a chealú.
 (9) Tá na rialacha nua maidir le
 ELTIFanna nasctha go dlúth le Treoir 2011/61/AE ó Pharlaimint na hEorpa
 agus ón gComhairle an 8 Meitheamh 2011 maidir le Bainisteoirí Cistí
 Infheistíochta Malartacha agus lena leasaítear Treoracha 2003/41/CE agus
 2009/65/CE agus Rialachán (CE) Uimh. 1060/2009 agus Rialachán (AE) Uimh.
 1095/2010[8]
 ós í an Treoir sin an creat dlí lena rialaítear bunú, bainistiú agus margú
 Cistí Infheistíochta Malartacha (AIFanna) san Aontas. De réir sainmhínithe, tá
 na ELTIFanna ina AIFanna ón AE a bhainistíonn bainisteoirí cistí infheistíochta
 malartacha (AIFManna) atá údaraithe i gcomhréir le Treoir 2011/61/AE.
 (10) Cé go bhforáiltear i dTreoir 2011/61/AE
 do chóras dlí céimnithe tríú tír lena rialáiltear AIFManna agus AIFanna nach de
 AE iad, tá raon níos lú ag na rialacha nua maidir le ELTIFanna agus béim ar an
 ngné Eorpach den táirge infheistíochta fadtéarmaí nua. Dá bharr sin, ní bheidh
 incháilithe éirí ina ELTIF údaraithe ach AIF ón AE de réir bhrí Threoir 2011/61/AE
 agus sin ar choinníoll gur AIFM ón AE a fuair údarú i gcomhréir le Treoir 2011/61/AE
 atá ina bhainisteoir air.
 (11) Ba cheart na Rialacha nua is
 infheidhme maidir le ELTIFanna a thógáil ar an gcreat rialála atá ann cheana
 agus a bunaíodh le Treoir 2011/61/CE agus leis na gníomhartha a glacadh
 chun í a chur chun feidhme. Dá bhrí sin, ba cheart feidhm a bheith ag na
 rialacha a bhaineann le ELTIFanna sa bhreis ar na rialacha atá leagtha síos i
 reachtaíocht an Aontais atá ann cheana. Go háirithe, ba cheart feidhm a bheith
 ag na rialacha bainistíochta agus margaíochta atá leagtha síos i dTreoir 2011/61/AE
 maidir le ELTIFanna. Ar an gcuma chéanna, na rialacha maidir le soláthar trasteorann
 seirbhísí agus saoirse bhunaíochta atá leagtha síos i dTreoir 2011/61/AE,
 ba cheart feidhm a bheith acu dá réir maidir le gníomhaíochtaí trasteorann
 ELTIFanna. Ba cheart iad sin a chomhlánú leis na rialacha margaíochta sonracha
 a ceapadh i leith margaíochta trasteorann ELTIFanna chuig infheisteoirí
 miondíola agus gairmiúla araon ar fud an Aontais.
 (12) Ba cheart feidhm a bheith ag
 rialacha aonfhoirmeacha maidir leis na AIFanna ón AE ar mian leo iad féin a
 chur ar an margadh mar ELTIFanna. Níor cheart na rialacha sin a bheith ina
 gceangal ar AIFanna ón AE nach mian leo iad féin a chur ar an margadh mar
 ELTIFanna agus a thoilíonn, dá bhrí sin, gan tairbhe a bhaint as na buntáistí a
 thagann as sin. Ar an taobh eile, ní bheadh Gnóthais le haghaidh comhinfheistíochta
 in urrúis inaistrithe (GCUInna) agus AIFanna nach den AE iad incháilithe bheith
 ar an margadh mar ELTIFanna.
 (13) Chun a áirithiú go
 gcomhlíonfaidh ELTIFanna na rialacha comhchuibhithe maidir le gníomhaíocht na
 gcistí sin, is gá ceanglas a bheith ann go n‐údaróidh údaráis inniúla
 ELTIFanna. Ba cheart, mar sin, na nósanna imeachta comhchuibhithe maidir le
 húdarú AIFManna agus faireachán orthu faoi Threoir 2011/61/AE a chomhlánú
 le nós imeachta údarúcháin ar leith maidir le ELTIFanna. Ba cheart nósanna
 imeachta a bhunú a áiritheoidh gur AIFManna ón AE arna n‐údarú i gcomhréir le Treoir 2011/61/AE
 agus ar féidir leo ELTIF a bhainistiú amháin a fhéadfaidh ELTIFanna a
 bhainistiú. Tabharfar na céimeanna cuí uile is gá chun a áirithiú go mbeidh sé
 ar chumas an ELTIF na rialacha comhchuibhithe maidir le gníomhaíocht na gcistí
 sin a chomhlíonadh.
 (14) Ós rud é gur féidir foirmeacha
 éagsúla dlí a bheith ar AIFanna ón AE nach dtugann dóibh pearsantacht
 dhlítheanach i gcónaí, ba cheart a mheas, maidir leis na forálacha a
 cheanglaíonn ar ELTIFanna gníomhú, gur ag tagairt do bhainisteoir an ELTIF
 atáthar i gcásanna ina bhfuil an ELTIF bunaithe mar AIF ón AE nach bhfuil ar a
 chumas gníomhú leis féin toisc nach bhfuil pearsantacht dhlítheanach aige.
 (15) Chun a áirithiú go mbeidh
 ELTIFanna spriocdhírithe ar infheistíochtaí fadtéarmacha, ba cheart é bheith
 ina cheanglas i rialacha maidir leis an gcomhad ELTIFanna go sainaithneofar go
 soiléir catagóirí na sócmhainní ba cheart a bheith incháilithe d'infheistíocht
 a dhéanann ELTIFanna agus na coinníollacha faoinar cheart iad a bheith
 incháilithe. Ba cheart do ELTIF 70 % ar a laghad dá chaipiteal a
 infheistiú i sócmhainní infheistíochta incháilithe. Chun sláine ELTIFanna a
 áirithiú, ba mhaith an rud é freisin toirmeasc a chur ar ELTIF idirbhearta
 airgeadais áirithe a dhéanamh a chuirfeadh a straitéis agus a chuspóirí
 infheistíochta i mbaol trí rioscaí breise a thabhairt isteach nach ionann iad
 agus na rioscaí arbh fhéidir bheith ag súil leo i gcás ciste atá spriocdhírithe
 ar infheistíochtaí fadtéarmacha. Chun a áirithiú go ndíreofar go soiléir ar
 infheistíochtaí fadtéarmacha, rud ab fhéidir a bheith úsáideach ag
 infheisteoirí miondíola nach bhfuil eolas acu ar straitéisí is lú a luíonn leis
 an nós, níor cheart cead a bheith ag ELTIF infheistiú in ionstraimí díorthacha
 airgeadais ach amháin más chun fad tréimhse agus rioscaí malartaithe sócmhainní
 eile a theorannú a dhéantar sin. Ós rud é gur leachtach atá trádearraí agus
 ionstraimí díorthacha airgeadais a thugann nochtadh neamhdhíreach orthu, níl
 gealltanas infheisteora fadtéarmach de dhíth orthu agus ba cheart, mar sin, gan
 iad a chur sa chuntas. Ní bhaineann an réasúnaíocht sin le hinfheistíochtaí i
 mbonneagar nó i ngnólachtaí a bhfuil baint acu le trádearraí nó a bhfuil a
 bhfeidhmíocht nasctha go díreach le feidhmíocht trádearraí, amhail feirmeacha i
 gcás trádearraí talmhaíochta nó gléasraí cumhachta i gcás trádearraí fuinnimh.
 (16) Is leathan an sainmhíniú ar
 cad is infheistíocht fhadtéarmach ann. Cé nach mbíonn tréimhsí sealbhaíochta
 fada don bhainisteoir ELTIF de dhíth orthu i gcónaí, bíonn sócmhainní
 infheistíochta incháilithe neamhleachtach de ghnáth, bíonn gealltanais a
 mhairfidh fad ama áirithe de dhíth orthu, agus bíonn próifíl eacnamaíoch de
 chineál fadtéarmach acu. Tá sócmhainní infheistíochta incháilithe ina n‐urrúis
 do‐aistrithe agus, dá bhrí sin, ní bhíonn rochtain acu ar leachtacht margaí
 tánaisteacha. Is minic a bhíonn gealltanais téarma sheasta de dhíth orthu, rud
 a chuireann srian lena n‐indíoltacht. Tá saolré eacnamaíoch na hinfheistíochta
 a lorgtar le ELTIFanna de chineál fadtéarmach go bunúsach mar gheall ar na
 gealltanais ardchaipitil agus an fad ama is gá chun torthaí a tháirgeadh. Dá
 dheasca sin, ní bhíonn na sócmhainní sin oiriúnach d’infheistíochtaí a bhfuil
 cearta fuascailte leo.
 (17) Ba cheart cead a bheith ag
 ELTIF infheistiú i sócmhainní seachas sócmhainní infheistíochta incháilithe,
 rud ab fhéidir a bheadh riachtanach chun a shreabh airgid a bhainistiú, ach ní
 níos faide ná mar a bheidh comhsheasmhach le straitéis fhadtéarmach
 infheistíochta an ELTIF.
 (18) Ní mór rannpháirtíochtaí,
 amhail ionstraimí cothromais nó cuasachothromais, ionstraimí fiachais i
 ngnóthais phunainne incháilithe agus iasachtaí a thugtar dóibh, a bheith san
 áireamh sa chiall atá le sócmhainní fadtéarmacha. Ba cheart rannpháirtíocht i
 gcistí eile atá dírithe ar shócmhainní amhail sócmhainní i ngnóthais
 neamhliostaithe a eisíonn ionstraimí cothromais nó fiachais nach mbíonn
 ceannaitheoir so‐aitheanta ann dóibh i gcónaí a chur san áireamh i gciall an
 téarma sin freisin. Ba cheart sealúchais dhíreacha sócmhainní iarbhír, murab é
 go bhfuil siad urrúsaithe, a bheith in n‐aicme de shócmhainní incháilithe
 freisin.
 (19) Is é a chiall is gá a bheith
 le hionstraimí cuasacothromais, cineál ionstraime maoinithe ar teaglaim é de
 chothromas agus d'fhiachas, sa chás ina bhfuil an fáltas ar an ionstraim
 nasctha le brabús nó le caillteanas an ghnóthais phunainne incháilithe agus i
 gcás nach bhfuil aisíoc na hionstraime i gcás mainneachtana lánurraithe. Ar na
 hionstraimí sin tá réimse ionstraimí maoinithe amhail fo-iasachtaí,
 rannpháirtíochta ciúine, iasachtaí rannpháirtíochta, cearta rannpháirtíochta
 brabúis, bannaí in‐chomhshóite agus bannaí le barántais.
 (20) Chun freagairt do chleachtas
 gnó an lae inniu, ba cheart cead a bheith ag ELTIF scaireanna ó ghnóthas
 punainne incháilithe atá ann a cheannach ó scairshealbhóirí an ghnóthais sin
 atá ann. Lena chois sin, chun a áirithiú go mbeidh na deiseanna is leithne is
 féidir ann maidir le tiomsú airgid, ba cheart infheistíochtaí isteach in
 ELTIFanna eile a cheadú. Chun nach gcaolófar na hinfheistíochtaí isteach i
 ngnóthais phunainne incháilithe, níor cheart cead a bheith ag ELTIFanna
 infheistiú in ELTIFanna eile ach ar choinníoll nár infheistígh na ELTIFanna sin
 iad féin níos mó ná 10 % dá gcaipitil in ELTIFanna eile.
 (21) Bíonn sé riachtanach gnóthais
 airgeadais a úsáid in amanna chun ranníocaíochtaí infheisteoirí éagsúla, lena n‐áirítear
 infheistíochtaí de chineál poiblí, a chomhthiomsú agus a eagrú isteach i
 dtionscadail bhonneagair. Ba cheart, mar sin, cead a bheith ag ELTIFanna
 infheistiú i sócmhainní infheistíochta incháilithe trí bhíthin gnóthas
 airgeadais, ar choinníoll go mbeidh na gnóthais sin tiomnaithe do thionscadail
 fhadtéarmacha a mhaoiniú.
 (22) Chun a chur ina luí ar
 infheisteoirí go rannchuidíonn ELTIFanna go díreach infheistíochtaí
 fadtéarmacha a fhorbairt, ba cheart ELTIFanna a theorannú d’infheistíochtaí i
 ngnóthais nár liostaíodh. Dá bhrí sin, níor cheart gnóthais phunainne
 incháilithe a liostú ar mhargaí rialáilte. Ar ghnóthais phunainne incháilithe
 tá tionscadail bonneagair. infheistíocht i gcuideachtaí neamhliostaithe atá ag
 lorg fáis agus infheistíochtaí in eastát réadach nó i sócmhainní eile iarbhír
 arbh fhéidir go mbeadh siad oiriúnach do chríocha infheistíochta fadtéarmaí.
 (23) De bharr scála tionscadal
 bonneagar, bíonn suimeanna mór caipitil de dhíth orthu sin agus ní mór na
 suimeanna sin a fhágáil ina n‐infheistíochtaí ar feadh tréimhsí fada. Ar na
 tionscadail bhonneagair sin tá bonneagar foirgneamh poiblí amhail scoileanna,
 ospidéil nó príosúin, bonneagar sóisialta amhail tithíocht shóisialta,
 bonneagar iompair amhail bóithre, córais iompair phoiblí nó aerfoirt, bonneagar
 fuinnimh amhail eangacha fuinnimh, tionscadail oiriúnaithe agus maolaithe
 aeráide, gléasraí cumhachta nó píblínte, bonneagar bainistíochta uisce amhail
 córais soláthair uisce, córais séarachais nó uisciúcháin, bonneagar cumarsáide
 amhail gréasáin agus bonneagar bainistíochta dramhaíle amhail córais athchúrsála
 nó bhailithe.
 (24) Bíonn deacrachtaí le gnóthais
 neamhliostaithe maidir le rochtain a fháil ar mhargaí caipitil agus fás agus
 leathnú breise a mhaoiniú. Tá an maoiniú trí bhunanna cothromais nó trí
 iasachtaí ina ghnáthmhodh tiomsaithe airgid. Ós buntréith de na hionstraimí sin
 bheith ina n‐infheistíochtaí fadtéarmacha bíonn caipiteal foighneach de dhíth
 orthu, caipiteal is féidir a fháil ó ELTIFanna.
 (25) Bíonn caipiteal foighneach de
 dhíth ar infheistíochtaí i sócmhainní iarbhír ó nach bhfuil margaí leachtacha
 tánaisteacha ann. Is foinse ríthábhachtach maoinithe iad cistí infheistíochta i
 gcás sócmhainní a bhfuil caiteachas mór caipitil de dhíth orthu. I gcás na
 sócmhainní sin, is minic is gá comhthiomsú caipitil chun an leibhéal maoinithe
 atáthar a iarraidh a bhaint amach. Bíonn tréimhsí fada ama de dhíth ar na
 hinfheistíochtaí sin ós rud é go mbaineann timthriall eacnamaíoch fhada leis na
 sócmhainní sin de ghnáth. Is gá roinnt blianta, de ghnáth, chun infheistíocht i
 sócmhainní iarbhír móra a amúchadh. Chun gur fusa na sócmhainní móra sin a
 fhorbairt, ba cheart é a bheith ar chumas ELTIFanna infheistiú go díreach i sócmhainní
 iarbhír ar níos mó ná € 10 milliún a luach. I dtéarmaí praiticiúla, bheadh
 sócmhainní amhail bonneagar, eastát réadach, longa, aerárthaí agus rothstoc san
 áireamh freisin. Is gá, ar na cúiseanna sin, sealúchais dhíreacha i sócmhainní
 iarbhír agus infheistíochtaí i ngnóthais phunainne incháilithe a láimhseáil ar
 an dóigh chéanna.
 (26) I gcás ina mbíonn geall ag
 bainisteoir i ngnóthas punainne, bíonn baol ann go dtabharfaidh an bainisteoir
 tús áite do leas na punainne thar leas na n‐infheisteoirí sa chiste. Chun nach
 mbeidh an choinbhleacht leasa sin ann, is sócmhainní nach bhfuil baint acu leis
 an mbainisteoir amháin ar cheart don ELTIF infheistiú iontu.
 (27) Chun go mbeidh méid áirithe
 solúbthachta ag bainisteoirí ELTIFanna maidir lena gcistí a infheistiú, ba
 cheart cead a thabhairt trádáil i sócmhainní seachas infheistíochtaí
 fadtéarmacha a cheadú go dtí uastairseach 30 % dá gcaipiteal.
 (28) Chun teorainn a chur leis an
 riosca a dtéann ELTIFanna ina bhfiontar, tá sé ríthábhachtach riosca
 contrapháirtí a laghdú trí phunainn ELTIFanna a beith faoi réir ceanglas
 soiléir maidir le héagsúlú. Ba cheart gach díorthach thar an gcuntar (OTC) a
 bheith faoi réir Rialachán (AE) Uimh. 648/2012 ó Pharlaimint na hEorpa
 agus ón gComhairle an 4 Iúil 2012 maidir le díorthaigh thar an gcuntar,
 contrapháirtithe lárnacha agus stórtha trádála[9].
 (29) Chun nach n‐imreoidh ELTIF atá
 ag infheistiú tionchar iomarcach ar bhainistiú ELTIF eile nó ar chomhlacht
 eisiúna, is gá comhchruinniú iomarcach ELTIF san infheistíocht chéanna a
 sheachaint.
 (30) Chun gur féidir le
 bainisteoirí ELTIF airgead breise a thiomsú le linn saolré an chiste, ba cheart
 cead a thabhairt dóibh suimeanna airgid go dtí 30 % de chaipiteal an
 chiste a fháil ar iasacht. Ba cheart gurbh fhéidir toradh breise a sholáthar do
 na hinfheisteoirí leis sin. Chun an baol atá ann go mbeidh neamhréir airgeadra
 ann, níor cheart don ELTIF iasacht a fháil ach san airgeadra a mheasann an
 bainisteoir a mbeidh an tsócmhainn ann.
 (31) Ós rud é go bhfuil
 infheistíochtaí ELTIF fadtéarmach agus neamhleachtach, ba cheart go leor ama a
 bheith ag bainisteoirí chun na teorainneacha infheistíochta a chur i bhfeidhm.
 Ba cheart saintréithe na n‐infheistíochtaí a chur san áireamh agus an tréimhse
 ama is gá chun na teorainneacha sin á ríomh, ach níor cheart an tréimhse sin a
 bheith os cionn cúig bliana.
 (32) Cé nach dtairgeann ELTIFanna
 cearta fuascailte roimh dheireadh shaolré an ELTIF, níor cheart aon bhac a
 bheith ar ELTIF cead isteach na scaireanna nó na n‐aonad sin a iarraidh isteach
 i margadh rialáilte de réir shainmhíniú Airteagal 4(14) de Threoir 2004/39/CE
 ó Pharlaimint na hEorpa agus ón gComhairle an 21 Aibreán 2004 maidir le
 margaí in ionstraimí airgeadais[10],
 isteach i saoráid trádála iltaobhach de réir shainmhíniú Airteagal 4(15)
 de Threoir 2004/39/CE, nó isteach i saoráid trádála eagraithe de réir
 shainmhíniú (...) de Rialachán (...), rud a thabharfadh deis d’infheisteoirí a n‐aonaid
 nó a scaireanna a dhíol roimh dheireadh shaolré an ELTIF. Níor cheart, mar sin,
 na rialacha nó na hionstraimí maidir le ELTIF a ionchorprú a chosc go ligfí
 aonaid nó scaireanna isteach i margaí rialáilte ná go láimhseálfaí iontu iad,
 ná a chosc go n‐aistreodh infheisteoirí a scaireanna nó a n‐aonaid go héasca go
 tríú páirtithe ar mian leo na scaireanna sin nó na n‐aonad sin.
 (33) Chun gur féidir le
 hinfheisteoirí a n‐aonaid nó a scaireanna a fhuascailt tráth a bheith deireadh
 le saolré a gciste, ba cheart don bhainisteoir tosú ar phunann sócmhainní an
 ELTIF go luath chun a áirithiú go réadófar an luach go hiomlán. Agus sceideal
 ordúil dí‐infheistithe á socrú aige, ba cheart don bhainisteoir ELTIF próifílí
 aibíochta éagsúla na n‐infheistíochtaí agus an fad ama is gá chun ceannaitheoir
 a fháil do na sócmhainní ina bhfuil an ELTIF infheistithe a chur san áireamh. Ós
 rud é nach praiticiúil na teorainneacha infheistíochta a choinneáil le linn na
 tréimhse leachtaithe seo, ba cheart deireadh a theacht lena bhfeidhm nuair a
 thosaíonn an tréimhse leachtaithe.
 (34) Is féidir go dtabharfar liostú
 ar mhargadh rialáilte do na sócmhainní ina bhfuil ELTIF infheistithe le linn
 shaolré an chiste. Sa chás sin, ní bheidh an tsócmhainn ag comhlíonadh
 cheanglas neamhliostaithe an Rialacháin seo níos mó. Chun gur féidir le
 bainisteoirí dí‐infheistiú óna leithéid de shócmhainn ar dhóigh ordúil,
 b’fhéidir don tsócmhainn sin leanúint de bheith san áireamh maidir leis an
 teorainn 70 % de shócmhainní infheistíochta incháilithe go cionn trí
 bliana ar a mhéad.
 (35) I bhfianaise saintréithe
 ELTIFanna, agus na hinfheisteoirí miondíola agus gairmiúla atá spriocdhírithe
 tá sé tábhachtach go gcuirfear ceanglais trédhearcachta dhaingne ar bun lenar
 féidir le hinfheisteoirí ionchasacha cinneadh a dhéanamh ar bhonn eolais agus
 na rioscaí a fheiceáil go soiléir. Sa bhreis ar na ceanglais trédhearcachta atá
 i dTreoir 2011/61/AE, ba cheart do ELTIFanna réamheolaire a fhoilsiú ina
 mbeadh an fhaisnéis uile a cheanglaítear a fhógairt sna gnóthais chomh‐infheistíochta
 den chineál dúnta i gcomhréir le Treoir 2003/71/CE ó Pharlaimint na hEorpa
 agus ón gComhairle[11]
 agus Rialachán Uimh. 809/2004/CE ón gCoimisiún[12]. I gcás ELTIF a mhargú
 d’infheisteoirí ba cheart é a bheith éigeantach go bhfoilseofaí doiciméad
 faisnéise bunriachtanaí (KID) i gcomhréir le Rialachán Uimh. [...] de [...] ó
 Pharlaimint na hEorpa agus ón gComhairle. Ar a bharr sin, ba cheart aird a
 tharraingt in aon doiciméid mhargaíochta ar phróifíl riosca an ELTIF.
 (36) Ós rud é go bhfuil ELTIFanna
 spriocdhírithe ar infheisteoirí gairmiúla agus miondíola araon ar fud an
 Aontais, is gá ceanglais áirithe a chur leis na ceanglais mhargaíochta atá
 leagtha síos i dTreoir 2011/61/AE chun a áirithiú go mbeidh leibhéal cuí
 cosanta d'infheisteoirí ann. Ar an dóigh sin, ba cheart saoráidí a chur ar fáil
 le haghaidh suibscríbhinní a dhéanamh, íocaíochtaí a thabhairt do shealbhóirí
 aonad nó do scairshealbhóirí, aonaid nó scaireanna a athcheannach nó a
 fhuascailt agus an fhaisnéis a chur ar fáil atá ceangailte ar an ELTIF agus ar
 a bhainisteoirí a sholáthar. Ar a bharr sin, chun go n‐áiritheofar nach mbeidh
 infheisteoirí miondíola thíos leis i gcomparáid le hinfheisteoirí gairmiúla
 seanchleachta, is gá ráthaíochtaí áirithe a chur ar bun nuair a mhargaítear
 ELTIFanna d'infheisteoirí miondíola.
 (37) Ba cheart d’údarás inniúil an
 ELTIF a sheiceáil an bhfuil ELTIF in ann an Rialachán seo a chomhlíonadh ar
 bhonn leanúnach. Ós rud é go bhfuil cumhachtaí leathana ar fáil ag na húdaráis
 inniúla cheana faoi Threoir 2011/61/AE, is gá na cumhachtaí sin a leathnú
 chun go bhfeidhmeofar iad i gcomhréir leis na comhrialacha nua maidir le
 ELTIFanna.
 (38) Ba cheart ESMA a bheith in ann
 na cumhachtaí uile arna dtabhairt faoi Threoir 2011/61/AE maidir leis an
 Rialachán seo a fheidhmiú.
 (39) Ba cheart ról lárnach i gcur i
 bhfeidhm na rialacha maidir le ELTIFanna a bheith ag an Údarás Eorpach um
 Urrúis agus Margaí (ESMA), arna bhunú le Rialachán (AE)
 Uimh. 1095/2010 ó Pharlaimint na hEorpa agus ón gComhairle an
 24 Samhain 2010 lena mbunaítear Údarás Maoirseachta Eorpach (ESMA), lena
 leasaítear Cinneadh Uimh. 716/2009/CE agus lena n‐aisghairtear
 Cinneadh 2009/77/CE ón gCoimisiún[13],
 trína áirithiú go gcuirfidh údaráis inniúla náisiúnta i bhfeidhm rialacha an
 Aontais go comhsheasmhach. Ós rud é gur comhlacht é ag a bhfuil saineolas atá
 thar a bheith speisialaithe maidir le hurrúis agus margaí urrús, is éifeachtúil
 agus is cuí é forbairt dréachtchaighdeán teicniúil rialála, nach bhfuil baint
 acu le roghanna beartais, lena chur faoi bhráid an Choimisiúin, a chur mar
 chúram ar ESMA, maidir leis na cásanna inar leor fad saolré ELTIF chun cumhdach
 a dhéanamh ar shaolré gach ceann de na hurrúis aonair den ELTIF, ar na gnéithe
 den sceideal maidir le sócmhainní ELTIF a dhiúscairt go hordúil, ar
 shainmhínithe, ar mhodhanna ríofa agus ar thíolacadh nochta costais, agus
 maidir le tréithe na saoráidí atá le bunú ag ELTIFanna i ngach Ballstát ina
 bhfuil sé beartaithe acu aonaid nó scaireanna a mhargú.
 (40) Ba cheart na rialacha nua
 aonfhoirmeacha maidir le ELTIFanna forálacha Threoir 95/46/CE ó
 Pharlaimint na hEorpa agus ón gComhairle
 an 24 Deireadh Fómhair 1995 maidir le daoine aonair a
 chosaint i ndáil le próiseáil sonraí pearsanta agus maidir le saorghluaiseacht
 sonraí den sórt sin[14]
 agus Rialachán (CE) Uimh. 45/2001 ó Pharlaimint na hEorpa agus
 ón gComhairle an 18 Nollaig 2000 maidir le daoine aonair a
 chosaint i ndáil le sonraí pearsanta a bheith á bpróiseáil ag institiúidí
 agus ag comhlachtaí an Chomhphobail agus maidir le saorghluaiseacht sonraí den
 sórt sin a chomhlíonadh[15].
 (41) Ós rud é nach féidir leis na
 Ballstáit cuspóirí an Rialacháin seo, mar atá, a áirithiú go mbeidh na
 ceanglais maidir le hinfheistíochtaí agus coinníollacha oibríochta ELTIFanna ar
 fud an Aontais aonfhoirmeach, agus an gá á chur san áireamh atá le
 cothromaíocht a bhaint amach idir sábháilteacht agus iontaofacht ELTIFanna, ar
 an taobh amháin, agus le hoibríocht éifeachtúil an mhargaidh do mhaoiniú
 fadtéarmach agus leis an gcostas i gcás a gheallsealbhóirí éagsúla, ar an taobh
 eile, a bhaint amach go leordhóthanach agus gur fearr is féidir, dá bhrí sin,
 mar gheall ar a scála agus a éifeachtaí, iad a bhaint amach ar leibhéal an
 Aontais, féadfaidh an tAontas bearta a ghlacadh i gcomhréir le prionsabal na
 coimhdeachta, atá leagtha amach in Airteagal 5 den Chonradh ar an Aontas
 Eorpach. I gcomhréir le prionsabal na comhréireachta, arna leagan amach san Airteagal
 sin, ní théann an Rialachán seo thar a bhfuil riachtanach chun na cuspóirí sin
 a bhaint amach.
 (42) Urramaítear leis na rialacha
 nua aonfhoirmeacha maidir le ELTIFanna na cearta bunúsacha agus comhlíontar leo
 na prionsabail arna n‐aithint, go háirithe, i gCairt um Chearta Bunúsacha an
 Aontais Eorpaigh agus cosaint tomhaltóirí, an tsaoirse chun gnó a sheoladh, an
 ceart chun leigheas agus triail chóir a fháil agus cosaint sonraí pearsanta. Ba
 cheart na rialacha nua aonfhoirmeacha a chur i bhfeidhm i gcomhréir leis na
 cearta sin agus na prionsabail sin,
 TAR ÉIS AN RIALACHÁN SEO A
 GHLACADH:
 CAIBIDIL I
 Forálacha ginearálta
 Airteagal 1
 Ábhar
 1. Leagtar síos leis an
 Rialachán seo rialacha aonfhoirmeacha maidir le húdarú, beartais infheistíochta
 agus coinníollacha oibríochta chistí infheistíochta malartacha (AIFanna) an AE
 a mhargaítear san Aontas mar chistí infheistíochta fadtéarmaí (ELTIFanna).
 2. Ní chuirfidh na Ballstáit aon
 cheanglas breise leis an réimse atá cumhdaithe faoin Rialachán seo
 Airteagal 2
 Sainmhínithe
 Chun críocha an Rialacháin seo, beidh feidhm
 ag na sainmhínithe seo a leanas:
 (1)
 ciallaíon 'caipiteal' ranníocaíochtaí caipitil
 comhiomlánaithe agus caipiteal geallta neamhghlaoite arna ríomh ar bhonn
 suimeanna is in‐infheistithe tar éis na táillí, na muirir agus na costais uile
 a asbhaint a bhíonn le híoc, go díreach nó go hindíreach, ag na hinfheisteoirí;
 (2)
 ciallaíonn 'cothromas' leas úinéireachta i
 ngnóthas, a léirítear le scaireanna nó le foirmeacha eile sealúchais i
 gcaipiteal an ghnóthais phunainne incháilithe arna eisiúint ag a infheisteoirí;
 (3)
 ciallaíonn 'cuasachothromas' aon chineál ionstraime
 maoinithe, i gcás ina bhfuil an fáltas ar an ionstraim nasctha le brabús nó
 caillteanas an ghnóthais phunainne incháilithe agus sa chás nach bhfuil
 aisíocaíocht na hionstraime i gcás mainneachtana urraithe go hiomlán;
 (4)
 ciallaíonn 'gnóthas airgeadais' aon cheann díobh
 seo a leanas:
 (a)
 institiúid creidmheasa mar atá sainmhínithe i
 bpointe 1 d’Airteagal 4 de Threoir 2006/48/CE ó Pharlaimint na
 hEorpa agus ón gComhairle[16];
 (b)
 gnólacht infheistíochta mar atá sainmhínithe i
 bpointe 1 d’Airteagal 4(1) de Threoir 2004/39/CE;
 (c)
 gnóthas árachais mar atá sainmhínithe i
 bpointe 1 d’Airteagal 13 de Threoir 2009/138/CE ó Pharlaimint na
 hEorpa agus ón gComhairle[17];
 (d)
 cuideachta shealbhaíochta airgeadais mar atá
 sainmhínithe i bpointe 19 d’Airteagal 4 de Threoir 2006/48/CE;
 (e)
 cuideachta shealbhaíochta gníomhaíochtaí measctha
 mar atá sainmhínithe i bpointe 20 d’Airteagal 4 de Threoir 2006/48/CE;
 (5)
 ciallaíonn 'údarás inniúil an ELTIF' údarás inniúil
 Bhallstát baile an AIF ón AE mar atá sainmhínithe in Airteagal 4(1)(p) de
 Threoir 2011/61/AE;
 (6)
 ciallaíonn 'Ballstát baile an ELTIF' an Ballstát
 ina bhfuil an ELTIF údaraithe.
 Airteagal 3
 Ainmniú a údarú agus a úsáid
 1. Is iad na AIFanna ón AE
 amháin a bheidh incháilithe d’údarú mar ELTIF.
 2. Ní mhargófar ELTIF san Aontas
 ach i gcás inar údaraíodh é i gcomhréir leis an Rialachán seo.
 Beidh an t‐údarú mar ELTIF bailí do na Ballstáit
 uile.
 3. Ní úsáidfidh gnóthas comh‐infheistíochta
 an t‐ainm 'ELTIF' nó 'ciste infheistíochta fadtéarmaí' ach i dtaca leis féin nó
 i dtaca leis na haonaid nó na scaireanna a eisíonn sé i gcás inar údaraíodh sin
 i gcomhréir leis an Rialachán seo.
 4. Cuirfidh údaráis inniúla an
 ELTIF an ESMA ar an eolas, gach ráithe, faoi údaruithe arna dtabhairt nó arna
 dtarraingt siar de bhun an Rialacháin seo.
 Coinneoidh ESMA clár lárnach poiblí ina
 sainaithneofar gach ELTIF arna údarú faoin Rialachán seo, a bhainisteoir agus
 údarás inniúil an ELTIF. Cuirfear an clár ar fáil i bhformáid leictreonach.
 Airteagal 4
 Údarú mar ELTIF a iarraidh
 1. Iarrfaidh ELTIF údarú ar a
 údarás inniúil.
 San iarratas ar údarú mar ELTIF beidh na nithe seo
 a leanas:
 (a)
 rialacha an chiste nó na hionstraimí
 ionchorprúcháin;
 (b)
 faisnéis ar aitheantas an bhainisteora;
 (c)
 faisnéis ar aitheantas an taiscí;
 (d)
 tuairisc ar an bhfaisnéis atá le cur ar fáil
 d’infheisteoirí;
 (e)
 aon fhaisnéis nó aon doiciméad eile arna iarraidh
 ag údarás inniúil an ELTIF chun comhlíonadh cheanglais an Rialacháin seo a
 fhíorú.
 2. Iarrfaidh bainisteoir cistí
 infheistíochta malartacha (AIFM) arna údarú faoi Threoir 2011/61/AE údarú
 maidir le ELTIF a chuir isteach iarratas ar údarú i gcomhréir le mír 1
 chuig údarás inniúil an ELTIF.
 San iarratas ar údarú maidir le ELTIF a bhainistiú
 beidh na nithe seo a leanas:
 (f)
 an comhaontú i scríbhinn leis an taiscí;
 (g)
 faisnéis faoi shocruithe tarmligin maidir le
 bainistiú punainne agus riosca agus le riarachán i ndáil leis an ELTIF;
 (h)
 faisnéis faoi na straitéisí infheistíochta, faoin
 bpróifíl riosca agus faoi shaintréithe eile AIFanna a bhfuil an AIFM údaraithe
 iad a bhainistiú.
 Féadfaidh údarás inniúil an ELTIF soiléiriú a
 iarraidh ar údarás inniúil an AIFM ón AE chomh maith le faisnéis faoi na
 doiciméid dá dtagraítear sa dara fomhír, nó dearbhú lena soiléirítear an dtagann
 ELTIFanna faoi raon feidhme údarú an AIFM ón AE maidir le AIFanna a bhainistiú.
 Tabharfaidh údarás inniúil an AIFM ón AE freagra faoi cheann 10 lá oibre ón
 dáta a fuair sé an iarraidh arna cur isteach ag údarás inniúil an ELTIF.
 3. Cuirfear in iúl don ELTIF
 agus do AIFM ón AE faoi cheann dhá mhí ón dáta a cuireadh isteach iarratas
 iomlán ar tugadh údarú don ELTIF.
 4. Cuirfidh an BCIM aon mhodhnú
 a dhéanfar tar éis sin ar na doiciméid dá dtagraítear i mír 1 agus i mír 2
 in iúl láithreach d'údarás inniúil an ELTIF.
 Airteagal 5
 Coinníollacha maidir leis an údarú a thabhairt
 1. Ní údarófar ELTIF is
 iarratasóir ach i gcás:
 (a)
 ina bhfuil a údarás inniúil sásta go bhfuil sé ar
 chumas an ELTIF ceanglais an Rialacháin seo a chomhlíonadh;
 (b)
 inar údaraigh a údarás inniúil iarratas ó AIFM ón
 AE i gcomhréir le Treoir 2011/61/AE ar an ELTIF, rialacha an chiste agus
 rogha an taiscí a bhainistiú.
 2. Ní fhéadfaidh údarás inniúil
 an ELTIF iarratas an AIFM ón AE ar an ELTIF a úsáid a dhiúltú ach i gcás:
 (a)
 nach gcomhlíonann an AIFM ón AE an Rialachán seo;
 (b)
 nach gcomhlíonann an AIFM ón AE Treoir 2011/61/AE;
 (c)
 nach bhfuil an AIFM ón AE údaraithe ag a údarás
 inniúil AIFanna a bhfuil cistí den chineál atá cumhdaithe sa Rialachán seo a
 bhainistiú;
 (d)
 nár chuir an AIFM ón AE na doiciméid dá dtagraítear
 i mír 4(2) ar fáil.
 Sula ndiúltaíonn sé d'iarratas, rachaidh údarás
 inniúil an ELTIF i gcomhairle le húdarás inniúil an AIFM ón AE.
 3. Ní thabharfaidh údarás
 inniúil údarú mar ELTIF má dhéantar an ELTIF is iarrthóir a chosc go dlíthiúil
 ar a aonaid nó a scaireanna a mhargú ina Bhallstát baile.
 4. Ní bheidh údarú mar ELTIF
 faoi réir ceanglais go mbainisteoidh AIFM ón AE arna údarú i mBallstát baile
 ELTIF an ELTIF, nó go saothróidh nó go dtarmligfidh an AIFM ón AE aon ghníomhaíochtaí
 i mBallstát baile an ELTIF.
 Airteagal 6
 Rialacha is infheidhme agus diliteanas
 1. Comhlíonfaidh ELTIF forálacha
 an Rialacháin seo i gcónaí.
 2. Comhlíonfaidh ELTIF agus a
 bhainisteoir forálacha Rialacháin 2011/61/AE i gcónaí.
 3. Beidh bainisteoir an ELTIF
 freagrach as comhlíonadh an Rialacháin seo a áirithiú. Beidh an bainisteoir
 faoi dhliteanas i gcás aon chaillteanais nó damáiste a thig as neamh‐chomhlíonadh
 an Rialacháin seo.
 Caibidil II
 Oibleagáidí maidir le beartais infheistíochta ELTIFnna
 ROINN 1
 Rialacha ginearálta agus sócmhainní incháilithe
 Airteagal 7
 Ranna infheistíochta
 I gcás ina bhfuil níos mó ná roinn
 infheistíochta amháin i ELTIF, measfar gur ELTIF ar leith gach roinn chun
 críocha na Caibidle seo.
 Airteagal 8
 Infheistíochtaí incháilithe
 1. Ní infheisteoidh ELTIF ach
 sna catagóirí sócmhainní seo a leanas agus ní dhéanfaidh siad sin ach faoi na
 coinníollacha atá sonraithe sa Rialachán seo:
 (a)
 sócmhainní infheistíochta incháilithe;
 (b)
 sócmhainní dá dtagraítear in Airteagal 50(1)
 de Threoir 2009/65/CE ó Pharlaimint na hEorpa agus ón gComhairle[18].
 2. Ní dhéanfaidh ELTIF aon
 cheann de na gníomhaíochtaí seo a leanas:
 (a)
 sócmhainní a dhíol go folamh;
 (b)
 nochtadh díreach nó indíreach ar chothromas nó ar
 thráchtearraí a ghlacadh, lena n‐áirítear díorthaigh, deimhniúcháin ar a son,
 innéacsanna bunaithe orthu, nó aon mhodhanna nó ionstraim eile lena nochtfaí
 iad;
 (c)
 dul i mbun comhaontuithe i ndáil le hiasachtú urrús
 nó comhaontuithe i ndáil le hiasachtaíocht hurrús, agus comhaontuithe
 athcheannaigh, nó aon chomhaontú eile a chuirfeadh isteach ar shócmhainní an
 ELTIF;
 (d)
 ionstraimí díorthacha airgeadais a úsáid, ach
 amháin más éard atá san ionstraim is bonn dóibh rátaí úis nó airgeadraí agus
 nach bhfuil de chuspóir aige ach fad tréimhse agus rioscaí malartaithe ar
 gnéithe iad d'infheistíochtaí eile an ELTIF a theorannú.
 Airteagal 9
 Sócmhainní infheistíochta incháilithe;
 Ní bheidh sócmhainn dá dtagraítear in Airteagal 8(1)(a)
 incháilithe d’infheistíocht ag ELTIF ach má bhíonn sé i gceann de na catagóirí
 seo a leanas:
 (a)
 ionstraimí cothromais nó cuasachothromais arna n‐eisiúint:
 (i) ag gnóthas punainne incháilithe agus
 arna bhfáil go díreach ag an ELTIF ón ngnóthas punainne incháilithe;
 (ii) ag gnóthas punainne incháilithe mar
 mhalairt ar ionstraim cothramais a fuair an ELTIF go díreach agus roimhe sin ón
 ngnóthas punainne incháilithe;
 (iii) ag gnóthas ar foghnóthas faoi
 úinéireacht an mhóraimh mar mhalairt ar ionstraim cothramais arna fháil i
 gcomhréir le pointe (i) nó pointe (ii) ag an ELTIF ón ngnóthas
 punainne incháilithe;
 (b)
 ionstraimí fiachais arna n‐eisiúint ag gnóthas
 punainne incháilithe;
 (c)
 iasachtaí arna dtabhairt ag an ELTIF do ghnóthas
 punainne incháilithe;
 (d)
 aonaid nó scaireanna de chuid ELTIF amháin eile nó
 roinnt ELTIFanna, Cistí Caipitil Fiontair Eorpacha (EuVECA) agus Cistí Eorpacha
 um Fhiontraíocht Shóisialta (SEFanna ón AE) ar choinníol nár infheistigh na
 ELTIFanna, na VECAanna ón AE agus SEFanna ón AE sin níos mó ná 10 % dá
 gcaipiteal in ELTIFanna;
 (e)
 sealúchais dhíreacha i sócmhainní iarbhír a bhfuil
 caiteachas caipitil láithreach EUR 10 milliún ar a laghad nó a chothrom
 san airgeadra de dhíth orthu tráth a thabhaítear an caiteachas.
 Airteagal 10
 Gnóthas punainne incháilithe
 1. Beidh gnóthas punainne
 incháilithe dá dtagraítear in Airteagal 9(1) ina ghnóthas punainne
 incháilithe nach gnóthas comhinfheistíochta é agus a chomhlíonann na ceanglais
 seo a leanas ar fad:
 (a)
 ní gnóthas airgeadais é;
 (b)
 ní ligtear isteach i dtrádáil é:
 (i) ar mhargadh rialáilte de réir bhrí Airteagal 4(14)
 de Threoir 2004/39/CE;
 (ii) ar shaoráid trádála iltaobhach de réir
 bhrí Airteagal 4(15) de Threoir 2004/39/CE;
 (iii) ar shaoráidí trádála eagraithe de réir
 bhrí phointe [...] de Rialachán [...];
 (c)
 bunófar é i mBallstát, nó i dtríú tír má
 chomhlíonann an tríú tír na coinníollacha seo a leanas:
 (i) nach dlínse ardriosca nach bhfuil ag
 comhoibriú a shainaithin an Tascfhórsa um Ghníomhaíocht Airgeadais (FATF) atá
 inti;
 (ii) go bhfuil comhaontú sínithe an tríu tír
 le Ballstát baile bainisteoir an ELTIF agus le gach Ballstát ina mbeartaítear
 aonaid agus scaireanna an ELTIF a mhargú, chun a áirithiú go gcomhlíonfaidh an
 tríú tír na caighdeáin a leagtar síos in Airteagal 26 den
 Samhailchoinbhinsiún Cánach ar ioncam agus ar chaipiteal EFCE agus lena
 áirithítear malartú éifeachtach faisnéis maidir le cúrsaí cánach, lena n‐áirítear
 aon chomhaontuithe cánach iltaobhacha.
 2. De mhaolú ar mhír 1(a)
 den Airteagal seo, féadfar go mbeidh gnóthas punainne incháilithe ina ghnóthas
 airgeadais nach maoiníonn ach gnóthais phunainne incháilithe dá dtagraítear i
 mír 1 den Airteagal seo nó sócmhainní iarbhír dá dtagraítear in Airteagal 9.
 Airteagal 11
 Coinbhleachtaí leasa
 Ní infheisteoidh ELTIF i sócmhainn
 infheistíochta incháilithe ina bhfuil nó ina raibh leas an bhainisteora, go
 díreach nó go hindíreach, seachas trí aonaid nó scaireanna de chuid an ELTIF a
 bhainistíonn sé a shealbhú.
 ROINN 2
 Forálacha maidir le beartais infheistíochta
 Airteagal 12
 Punann a thiomsú agus a éagsúlú
 1. Infheisteoidh ELTIF 70 %
 ar a laghad dá chaipiteal i sócmhainní infheistíochta incháilithe.
 2. Ní infheisteoidh ELTIF níos
 mó ná:
 (a)
 10 % dá chaipiteal i sócmhainní arna n‐eisiúint
 ag aon ghnóthas punainne incháilithe aonair;
 (b)
 10 % dá chaipiteal i sócmhainn iarbhír aonair;
 (c)
 10 % dá chaipiteal in aonaid nó i scaireanna
 aon ELTIF, VECA ón AE nó SEF ón AE aonair;
 (d)
 5 % dá chaipiteal i sócmhainní dá dtagraítear
 in Airteagal 8(1)(b) i gcás in ar eisigh comhlacht aonair na sócmhainní
 sin.
 3. Ní bheidh luach carnach aonaid
 ná scaireanna ELTIFanna, VECAanna ón AE agus SEFanna ón AE i bpunann ELTIF os
 cionn 20 % de luach a chaipitil.
 4. Ní bheidh an nochtadh carnach
 riosca le contrapháirtí de chuid an ELTIF a thagann as idirbhearta díorthacha
 thar an gcuntar ná comhaontuithe athcheannaigh droim ar ais os cionn 5 %
 dá chaipiteal.
 5. De mhaolú ar mhír 2(a)
 agus ar mhír 2(b), féadfaidh an ELTIF an teorainn 10 % dá dtagraítear
 ann go dtí 20 % ar choinníoll nach mbeidh luach carnach na sócmhainní i
 seilbh an ELTIF i ngnóthais punainne incháilithe agus i sócmhainní iarbhír
 aonair ina n‐infheistíonn sé os cionn 10 % dá chaipiteal, ní bheidh sé os
 cionn 40 % de luach a chaipitil.
 6. Measfar gur gnóthais
 phunainne incháilithe aonair nó comhlachtaí aonair iad comhlachtaí a áirítear
 sa ghrúpa céanna chun críocha cuntas comhdhlúthaithe, arna rialú le Seachtú
 Treoir 83/349/CEE[19]
 ón gComhairle, nó i gcomhréir le rialacha cuntasóireachta idirnáisiúnta
 aitheanta, chun críche na teorainneacha dá dtagraítear i míreanna 1 go 5 a
 ríomh.
 Airteagal 13
 Comhdhlúthú
 1. Ní fhéadfaidh ELTIF níos mó
 ná 25 % d’aonaid nó de scaireanna ELTIF, VECA ón AE nó SEF ón AE aonair a
 fháil.
 2. Beidh feidhm ag na
 teorainneacha comhdhlúthaithe atá leagtah síos in Airteagal 56(2) de Threoir 2009/65/C
 maidir le hinfheistíochtaí sna sócmhainní dá dtagraítear in Airteagal 8(1)(b)
 den Rialachán seo.
 Airteagal 14
 Airgead a fháil ar iasacht
 Féadfaidh ELTIF airgead a fháil ar iasacht ar
 choinníoll go gcomhlíonann an iasacht sin na coinníollacha seo a leanas ar fad:
 (a)
 nach mó é ná 30 % de chaipiteal an ELTIF;
 (b)
 go bhfuil sé ina chuspóir aige rannpháirtíocht i
 sócmhainní infheistithe incháilithe a fháil;
 (c)
 go bhfaightear é in airgeadra na sócmhainní atá le
 fáil leis an airgead a fuarthas ar iasacht;
 (d)
 nach gcuireann sé bac ar réadú aon sócmhainne i
 seilbh i bpunann an ELTIF;
 (e)
 nach gcuireann sé aon bhac ar shócmhainní i seilbh
 i bpunann an ELTIF.
 Airteagal 15
 Rialacha maidir le punann a thiomsú agus a éagsúlú a cur i bhfeidhm
 1. Maidir leis na teorainneacha
 infheistíochta atá leagtha síos in Airteagal 12(1):
 (a)
 tiocfaidh siad i bhfeidhm faoin dáta atá sonraithe
 i rialacha an ELTIF nó in ionstraimí ionchorprúcháin, i gcás ina mbeidh
 saintréithe na sócmhainní atá le hinfheistiú ag an ELTIF curtha san áireamh
 agus an dáta sin a shocrú agus ní bheidh sé níos déanaí ná cúig bliana tar éis
 údarú an ELTIF. i gcásanna eisceachtúla, féadfaidh údarás inniúil an ELTIF, ar
 chur isteach plean infheistíochta a bhfuil údar cuí leis, síneadh ar an
 teorainn ama sin nach mó ná aon bhliain amháin a fhormheas;
 (b)
 beidh deireadh lena bhfeidhm nuair a thosóidh an
 ELTIF ar shócmhainní a dhíol i gcomhréir lena bheartas fuascailte mar atá
 leagtha amach in Airteagal 16;
 (c)
 beidh siad ar fionraí go sealadach i gcás ina
 dtiomsaíonn an ELTIF caipiteal breise, fad is nach mairfidh an fionraí sin níos
 mó ná 12 mhí.
 2. I gcás ina n‐eisíonn gnóthas
 punainne incháilithe nach gcomhlíonann Airteagal 10(1)(b) níos mó
 sócmhainn fhadtéarmach inar infheistigh ELTIF , féadfar leanúint den tsócmhainn
 fhadtéarmach a chuntas chun an 70 % a ríomh dá dtagraítear in Airteagal 12(1)
 ar feadh trí bliana ar a mhéad ón dáta nach gcomhlíonann an gnóthas punainne na
 ceanglais in Airteagal 10 níos mó.
 Caibidil III
 Fuascailt, trádáil agus eisiúint scaireanna ELTIF nó aonad ELTIF agus dáiltí
 ioncaim
 Airteagal 16
 Beartas fuascailte
 1. Ní fhéadfaidh infheisteoirí
 fuascailt a n‐aonad ná a scaireanna a iarraidh roimh dheireadh shaolré an
 ELTIF. Féadfar fuascailt a dhéanamh d’infheisteoirí ón lá tar éis an dáta atá
 sainithe mar dheireadh shaolré an ELTIF.
 Beidh deireadh shaolré an ELTIF léirithe go
 soiléir mar dháta sonrach i rialacha agus in ionstraimí ionchorprúcháin an ELTIF
 agus nochtfar d'infheisteoirí é.
 Le rialacha nó le hionstraimí ionchorprúcháin an
 ELTIF agus le nochtaí d’infheisteoirí, leagfar síos na nósanna imeachta maidir
 le fuascailt agus diúscairt sócmhainní agus luafar go soiléir go gcuirfear tús
 le fuascailt d'infheisteoirí an lá tar éis an dáta atá sainithe mar dheireadh
 shaolré an ELTIF.
 2. Beidh
 saolré an ELTIF fada a dhóthain chun saolré gach sócmhainn ar leith den ELTIF a
 chumhdach, arna thomhas de réir phróifíl neamhleachtach agus shaolré
 eacnamaíoch na sócmhainne, agus de réir chuspóir infheistíochta sonraithe an
 ELTIF.
 3. Féadfaidh infheisteoirí
 foirceannadh an ELTIF a iarraidh murar tugadh sásamh dóibh i leith a n‐iarrataí
 ar fhuascailt laistigh de bhliain tar éis dheireadh shaolré an ELTIF.
 4. Beidh an rogha i gcónaí ag
 infheisteoirí aisíocaíocht in airgead tirim a fháil.
 5. Ní fhéadfar aisíocaíocht
 chomhchineáil as sócmhainní an ELTIF a dhéanamh ach amháin i gcás ina
 gcomhlíonfar na coinníollacha uile seo a leanas:
 (a)
 foráiltear maidir leis an deis sin i rialacha nó in
 ionstraimí ionchorprúcháin an ELTIF, ar an gcoinníoll go gcuirfear cóir
 chothrom ar gach infheisteoir;
 (b)
 iarrann an t‐infheisteoir i scríbhinn go n‐aisíocfaí
 é trí sciar de shócmhainní an chiste;
 (c)
 ní chuireann aon rialacha sonracha srianadh ar
 aistriú na sócmhainní sin.
 6. Forbróidh ESMA
 dréachtchaighdeáin theicniúla rialála lena sonrófar na cúinsí ina mbeidh saolré
 ELTIF fada a dhóthain chun saolré gach sócmhainn ar leith den ELTIF a
 chumhdach.
 Cuirfidh ESMA na dréachtchaighdeáin theicniúla
 rialála sin faoi bhráid an Choimisiúin faoin [...].
 Déantar cumhacht a tharmligean chuig an gCoimisiún
 chun na caighdeáin theicniúla rialála dá dtagraítear sa chéad fhomhír a
 ghlacadh i gcomhréir le hAirteagal 10 go hAirteagal 14 de Rialachán
 (AE) Uimh. 1095/2010.
 Airteagal 17
 Margadh tánaisteach
 1. Ní chuirfidh rialacha ná
 ionstraim ionchorprúcháin an ELTIF cosc ar aonaid nó scaireanna ELTIF a ligean
 isteach chun a dtrádála ar mhargadh rialáilte mar a shainmhínítear in Airteagal 4(14)
 de Threoir 2004/39/CE nó ar shaoráid iltaobhach trádála mar a
 shainmhínítear í in Airteagal 4(15) de Threoir 2004/39/CE nó ar
 shaoráid trádála eagraithe mar a shainítear í ag pointe (...) de Rialachán
 (...).
 2. Ní chuirfidh rialacha ná
 ionstraim ionchorprúcháin ELTIF cosc ar infheisteoirí a scaireanna nó a n‐aonaid
 a aistriú go neamhshrianta go tríú páirtithe.
 Airteagal 18
 Eisiúint scaireanna nua nó aonad nua
 1. Féadfaidh ELTIF eisiúintí nua
 scaireanna agus aonad a thairiscint i gcomhréir lena rialacha ciste nó a
 ionstraimí ionchorprúcháin.
 2. Ní eiseoidh ELTIF scaireanna
 nua ná aonaid nua ar phraghas níos ísle ná a ghlanluach sócmhainne gan na
 scaireanna nó na haonaid sin a thairiscint roimh ré ar an bpraghas sin do na
 hinfheisteoirí atá ann cheana.
 Airteagal 19
 Diúscairt sócmhainní ELTIF
 1. Glacfaidh gach ELTIF sceideal
 mionsonraithe le haghaidh diúscairt ordúla a chuid sócmhainní chun
 infheisteoirí a fhuascailt tar éis dheireadh shaolré an ELTIF.
 2. Áireofar sa sceideal dá
 dtagraítear i mír 1:
 (a)
 measúnú ar an margadh do cheannaitheoirí
 ionchasacha;
 (b)
 measúnú ar na praghsanna díolta ionchasacha agus
 comparáid eatarthu;
 (c)
 luacháil ar na sócmhainní atá le dídhílsiú;
 (d)
 creat ama cruinn don sceideal diúscartha.
 3. Forbróidh ESMA
 dréachtchaighdeáin theicniúla rialála ina sonrófar na critéir atá le húsáid sna
 measúnuithe i bpointe (a) agus sa luacháil i bpointe (c) de mhír 2.
 Cuirfidh ESMA na dréachtchaighdeáin theicniúla
 rialála sin faoi bhráid an Choimisiúin faoin [...].
 Déantar cumhacht a tharmligean chuig an gCoimisiún
 chun na caighdeáin theicniúla rialála dá dtagraítear sa chéad fhomhír a
 ghlacadh i gcomhréir le hAirteagal 10 go hAirteagal 14 de Rialachán
 (AE) Uimh. 1095/2010.
 Airteagal 20
 Dáileadh ioncaim
 1. Féadfaidh ELTIF an t‐ioncam
 arna ghiniúint ag na sócmhainní sa phunann a dháileadh go rialta ar
 infheisteoirí. Is éard a bheidh san ioncam sin:
 (a)
 aon ioncam arna theacht go rialta ó na sócmhainní;
 (b)
 an luachmhéadú caipitil a réadaíodh tar éis
 diúscairt sócmhainne, ach gan na bunghealltanais caipitil a tugadh a bheith san
 áireamh.
 2. Ní dháilfear an t‐ioncam thar
 mar a bheidh ag teastáil do ghealltanais an ELTIF amach anseo.
 3. Luafaidh an ELTIF ina
 rialacha ciste nó ina ionstraimí ionchorprúcháin an beartas dáilte a bheidh á
 ghlacadh aige le linn shaolré an chiste.
 Caibidil IV
 Ceanglais trédhearcachta
 Airteagal 21
 Trédhearcacht
 1. Ní dhéanfar aonaid ná
 scaireanna ELTIF údaraithe a mhargú san Aontas gan réamheolaire a fhoilsiú
 roimh ré.
 Ní dhéanfar aonaid ná scaireanna ELTIF údaraithe a
 mhargú le hinfheisteoirí mórdhíola san Aontas gan Doiciméad Faisnéise
 Bunriachtanaí (DFB) a fhoilsiú roimh ré i gcomhréir le Rialachán Uimh. [...] an
 [...] ó Pharlaimint na hEorpa agus ón gComhairle[20].
 2. San áireamh sa réamheolaire
 beidh an fhaisnéis atá riachtanach d’infheisteoirí ionas go mbeidh siad in ann
 breith fheasach a thabhairt maidir leis an infheistíocht atá á moladh dóibh,
 agus, go háirithe, maidir leis na rioscaí a ghabhann léi.
 3. Beidh an méid seo a leanas ar
 a laghad sa réamheolaire:
 (a)
 ráiteas ina leagfar amach conas a cháilítear an
 ciste mar chiste de chineál fadtéarmach i bhfianaise chuspóirí infheistíochta
 an ELTIF agus na straitéise chun na cuspóirí sin a bhaint amach;
 (b)
 faisnéis le nochtadh ag gnóthais
 chomhinfheistíochta den chineál iata i gcomhréir le Treoir 2003/71/CE ó
 Pharlaimint na hEorpa agus ón gComhairle[21]
 agus le Rialachán (CE) Uimh.809/2004 ón gCoimisiún[22];
 (c)
 faisnéis atá le nochtadh d'infheisteoirí de bhun Airteagal 23
 de Threoir 2011/61/AE, mura bhfuil sé cumhdaithe cheana féin faoi phointe
 (b) den mhír seo;
 (d)
 sonrú suntasach ar na catagóirí sin sócmhainní a
 bhfuil an ELTIF údaraithe infheistiú iontu;
 (e)
 aon fhaisnéis eile a mheasann na húdaráis inniúla a
 bheith ábhartha chun críocha mhír 2.
 4. Leis an réamheolaire, an
 doiciméad faisnéise bunriachtanaí agus aon doiciméid mhargaíochta eile
 tabharfar fógra feiceálach d’infheisteoirí maidir le cineál neamhlachtach an
 chiste.
 Go háirithe, sa réamheolaire, sa doiciméad
 faisnéise bunriachtanaí agus in aon doiciméid mhargaíochta eile agus é go
 soiléir:
 (a)
 cuirfear gach infheisteoir ar an eolas faoi cineál
 fadtéarmach na n‐infheistíochtaí san ELTIF;
 (b)
 cuirfear gach infheisteoir ar an eolas faoi
 dheireadh shaolré an ELTIF;
 (c)
 sonrófar an bhfuil sé i gceist an ELTIF a mhargú le
 hinfheisteoirí mórdhíola;
 (d)
 luafar nach bhfuil sé de cheart ag infheisteoirí a n‐infheistíocht
 a fhuascailt go dtí deireadh shaolré an ELTIF;
 (e)
 luafar minicíocht agus amchlár aon íocaíochtaí
 ioncaim, más ann dóibh, le hinfheisteoirí le linn shaolré an chiste;
 (f)
 cuirfear comhairle ar infheisteoirí nach ceart ach
 cion beag dá bpunann foriomlán a infheistiú in ELTIF.
 Airteagal 22
 Nochtadh costais
 1. Leis an réamheolaire cuirfear
 in iúl go feiceálach d’infheisteoirí leibhéal na gcostas éagsúla a bheidh le h‐íoc
 go díreach nó go hindíreach ag an infheisteoir. Cuirfear na costais éagsúla i ngrúpaí
 de réir na gceannteideal seo a leanas:
 (a)
 na costais a bhaineann leis an ELTIF a chur ar bun;
 (b)
 na costais a bhaineann le héadáil sócmhainní;
 (c)
 costais bhainistíochta;
 (d)
 costais dáiliúcháin;
 (e)
 costais eile, lena n‐áirítear costais riaracháin,
 costais rialála, costais coinneála agus iniúchta.
 2. Nochtfar sa réamheolaire
 cóimheas foriomlán na gcostas in aghaidh chaipitil an ELTIF.
 3. Léireofar sa doiciméad
 faisnéise bunriachtanaí na costais uile arna leagan amach sa réamheolaire
 laistigh den chuntas ann ar na costais iomlána i dtéarmaí airgeadaíochta agus
 céatadáin.
 4. Forbróidh ESMA dréacht‐chaighdeáin
 theicniúla rialála chun an méid seo a leanas a shonrú:
 (a)
 sainmhínithe, modheolaíochtaí ríomha agus formáidí
 láithreoireachta comhchoiteanna na gcostas dá dtagraítear i mír 1 agus an
 cóimheas foriomlán dá dtagraítear i mír 2;
 (b)
 sainmhíniú comhchoiteann, modheolaíocht ríomha
 chomhchoiteann agus formáid láithreoireachta chomhchoiteann an chuntais ar na
 costais iomlána i mír 3.
 Agus na
 dréachtchaighdeáin theicniúla rialála á bhforbairt, tabharfaidh ESMA aird ar na
 dréachtchaighdeáin theicniúla rialála dá dtagraítear i bpointe (...) de
 Rialachán (...) [TIMPanna (Táirgí Infheistíochta Miondíola Pacáistithe)].
 Cuirfidh ESMA na dréachtchaighdeáin theicniúla
 rialála sin faoi bhráid an Choimisiúin faoin [...].
 Déantar cumhacht a
 tharmligean chuig an gCoimisiún chun na caighdeáin theicniúla rialála dá
 dtagraítear sa chéad fhomhír a ghlacadh i gcomhréir le hAirteagal 10 go hAirteagal 14
 de Rialachán (AE) Uimh. 1095/2010.
 Caibidil V
 Margú aonaid agus scaireanna ELTIFanna.
 Airteagal 23
 Saoráidí a bheith ar fáil d’infheisteoirí
 1. Cuirfidh bainisteoir ELTIF, i
 ngach Ballstát ina bhfuil sé beartaithe aonaid nó scaireanna an ELTIF sin a
 mhargú, saoráidí ar fáil chun síntiúis a dhéanamh, chun íocaíochtaí a dhéanamh
 le sealbhóirí aonad nó le scairshealbhóirí, chun aonaid nó scaireanna a
 athcheannach nó a fhuascailt, agus chun an fhaisnéis sin a bhfuil sé de
 cheangal ar an ELTIF agus a bhainisteoirí a sholáthar a chur ar fáil.
 2. Forbróidh ESMA dréacht‐chaighdeáin
 theicniúla rialála chun cineálacha agus saintréithe na saoráidí a shonrú, chun
 a mbonneagar teicniúil a shonrú agus ábhar a gcúraimí maidir le hinfheisteoirí
 ELTIF dá dtagraítear i mír 1.
 Cuirfidh ESMA na dréachtchaighdeáin theicniúla
 rialála sin faoi bhráid an Choimisiúin faoin [...].
 Déantar cumhacht a tharmligean chuig an gCoimisiún
 chun na caighdeáin theicniúla rialála dá dtagraítear sa chéad fhomhír a
 ghlacadh i gcomhréir le hAirteagal 10 go hAirteagal 14 de Rialachán
 (AE) Uimh. 1095/2010.
 Airteagal 24
 Ceanglais bhreise maidir le margú le hinfheisteoirí mórdhíola
 Beidh bainisteoir ELTIF in ann aonaid nó
 scaireanna an ELTIF sin a mhargú d’infheisteoirí mórdhíola ar choinníoll go
 gcomhlíonfar na ceanglais bhreise seo a leanas:
 (a)
 foráiltear le rialacha nó le hionstraimí
 ionchorprúcháin an ELTIF go mbainfidh gach infheisteoir leas as cóir
 chomhionann agus nach dtabharfar cóir fhabhrach nó sochair eacnamaíochta
 shonracha d’infheisteoirí aonair nó do ghrúpaí infheisteoirí;
 (b)
 ní struchtúr comhpháirtíochta atá san ELTIF;
 (c)
 féadfaidh infheisteoirí mórdhíola, i rith na
 tréimhse shuibscríbhinne agus ar feadh dhá sheachtain ar a laghad tar éis
 aonaid nó scaireanna an ELTIF a thógáil, a síntiús a chur ar ceal agus an t‐airgead
 a fháil ar ais gan aon phionós.
 Airteagal 25
 Margú aonaid agus scaireanna ELTIFanna.
 1. Beidh bainisteoir ELTIF in
 ann aonaid nó scaireanna an ELTIF údaraithe sin a mhargú le hinfheisteoirí
 gairmiúla agus le hinfheisteoirí mórdhíola ina Bhallstát baile nuair a
 fhaigheann sé fógra i gcomhréir le hAirteagal 31 de Threoir 2011/61/AE.
 2. Beidh bainisteoir ELTIF in
 ann aonaid nó ar scaireanna an ELTIF údaraithe sin a mhargú le hinfheisteoirí
 gairmiúla agus le hinfheisteoirí mórdhíola ina Bhallstát baile nuair a
 fhaigheann sé fógra i gcomhréir le hAirteagal 32 de Threoir 2011/61/AE.
 3. Maidir le gach ELTIF ar leith
 sonróidh bainisteoir an ELTIF dá údarás inniúil cé acu atá nó nach bhfuil sé
 beartaithe é a mhargú le hinfheisteoirí mórdhíola.
 4. I dteannta na ndoiciméad agus
 na faisnéise a cheanglaítear de bhun Airteagail 31 agus Airteagail 32 de Threoir 2011/61/AE
 cuirfidh bainisteoir gach ceann acu seo a leanas ar fáil dá údarás inniúil:
 (a)
 réamheolaire an ELTIF;
 (b)
 doiciméad faisnéise bunriachtanaí an ELTIF i gcás a
 mhargaithe le hinfheisteoirí mórdhíola;
 (c)
 faisnéis faoi na saoráidí dá dtagraítear in Airteagal 22.
 5. Na hinniúlachtaí agus na
 cumhachtaí de chuid na n‐údarás inniúil de bhun Airteagail 31 agus Airteagail
 32 de Threoir 2011/61/AE, tabharfar le tuiscint go dtagraíonn siad do mhargú
 na ELTIFanna le hinfheisteoirí mórdhíola agus do chumhdach na gceanglas breise
 freisin arna leagan amach sa Rialachán seo.
 6. I dteannta a chumhachta i
 gcomhréir le hAirteagal 31(3) an chéad mhír de Threoir 2011/61/AE,
 cuirfidh an t‐údarás inniúil de Bhallstát baile an bhainisteora ELTIF cosc
 freisin ar mhargú ELTIF údaraithe mura gcomhlíonann nó mura gcomhlíonfaidh an
 bainisteoir ELTIF an Rialachán seo.
 7. I dteannta a chumhachta i
 gcomhréir le hAirteagal 32(3) an chéad mhír de Threoir 2011/61/AE,
 diúltóidh an t‐údarás inniúil de Bhallstát baile an bhainisteora ELTIF freisin
 comhad iomlán fógra a chur chuig údaráis inniúla an Bhallstáit ina bhfuil sé
 beartaithe an ELTIF a mhargú, mura gcomhlíonann nó mura gcomhlíonfaidh an
 bainisteoir ELTIF an Rialachán seo.
 Caibidil VI
 Maoirseacht
 Airteagal 26
 Maoirseacht ag na húdaráis inniúla
 1. Déanfaidh na húdaráis inniúla
 maoirseacht ar chomhlíonadh an Rialacháin seo ar bhonn leanúnach.
 2. Beidh údarás inniúil an ELTIF
 freagrach as maoirseacht a dhéanamh ar chomhlíonadh na rialacha a leagtar síos
 i gCaibidlí II, III agus IV.
 3. Beidh údarás inniúil an ELTIF
 freagrach as maoirseacht a dhéanamh ar chomhlíonadh na n‐oibleagáidí a leagtar
 amach i rialacha an chiste nó sna hionstraimí ionchorprúcháin agus ar
 chomhlíonadh na n‐oibleagáidí a leagtar amach sa réamheolaire, a bheidh
 comhsheasmhach leis an Rialachán seo.
 4. Beidh údarás inniúil
 bhainisteoir an ELTIF freagrach as maoirseacht a dhéanamh ar leordhóthanacht
 shocruithe agus eagrúchán an bhainisteora ionas go mbeidh bainisteoir an ELTIF
 in ann na hoibleagáidí agus na rialacha a chomhlíonadh a bhaineann le
 comhdhéanamh agus feidhmiú na ELTIFanna go léir atá faoina stiúir.
 Beidh údarás inniúil an bhainisteora freagrach as
 maoirseacht a dhéanamh ar chomhlíonfaidh an Rialacháin seo ag bainisteoir an
 ELTIF.
 5. Déanfaidh údaráis inniúla
 faireachán ar ghnóthais chomhinfheistíochta arna mbunú nó arna margú ina
 gcríocha lena fhíorú nach n‐úsáideann siad sonrúchán an ELTIF ná nach dtugann
 siad le tuiscint gur ELTIF atá iontu ach amháin sa chas go bhfuil siad
 údaraithe chuige nó go gcomhlíonann siad an Rialachán seo.
 Airteagal 27
 Cumhachtaí na n‐údarás inniúil
 1. Beidh gach cumhacht
 maoirseachta agus imscrúdaithe ag údaráis inniúla a bheidh de dhíth orthu chun
 a gcuid feidhmeanna a fheidhmiú de bhun an Rialacháin seo.
 2. Na cumhachtaí arna dtabhairt
 d'údaráis inniúla i gcomhréir le Treoir 2011/61/AE feidhmeofar iad i
 gcomhréir leis an Rialachán seo.
 Airteagal 28
 Cumhachtaí agus inniúlachtaí ESMA
 1. Beidh ag ESMA na cumhachtaí is
 gá chun na cúraimí a shanntar dó leis an Rialachán seo a dhéanamh.
 2. Na cumhachtaí atá ag ESMA i
 gcomhréir le Treoir 2011/61/AE feidhmeofar iad freisin i ndáil leis an
 Rialachán seo agus i gcomhréir le Rialachán (CE) Uimh. 45/2001.
 3. Chun críche Rialachán (AE)
 Uimh. 1095/2010, áireofar an Rialachán seo faoi aon ghníomh eile de chuid
 an Aontais atá ceangailteach ó thaobh dlí agus lena dtugtar cúraimí don Údarás
 dá dtagraítear in Airteagal 1(2) de Rialachán (AE) 1095/2010.
 Airteagal 29
 Comhar idir na húdaráis
 1. Murab ionann údarás inniúil
 an ELTIF agus údarás inniúil an bhainisteora, oibreoidh siad i gcomhar le
 chéile agus malartóidh siad faisnéis chun a gcuid dualgas faoin Rialachán seo a
 chomhlíonadh.
 2. Comhoibreoidh na húdaráis
 inniúla agus ESMA le chéile chun a gcuid dualgas faoi seach a dhéanamh faoin
 Rialachán seo i gcomhréir le Rialachán (AE) Uimh. 1095/2010.
 3. Malartóidh na húdaráis
 inniúla agus ESMA gach faisnéis agus doiciméad is gá chun a gcuid dualgas faoi
 seach faoin Rialachán seo a chomhlíonadh i gcomhréir le Rialachán (AE)
 Uimh. 1095/2010, go háirithe chun sáruithe ar an Rialachán seo a
 shainaithint agus a leigheas.
 Caibidil VII
 Forálacha críochnaitheacha
 Airteagal 30
 Athbhreithniú
 Tráth nach déanaí ná trí bliana tar éis
 theacht i bhfeidhm an Rialacháin seo, cuirfidh an Coimisiún tús le
 hathbhreithniú ar chur i bhfeidhm an Rialacháin seo. Déanfar anailís san
 athbhreithniú go háirithe:
 (a)
 ar thionchar na forála in Airteagal 16(1) lena
 n‐eisiatar infheisteoirí óna n‐aonaid ná a scaireanna a fhuascailt roimh
 dheireadh shaolré an ELTIF. San athbhreithniú, agus aird á tabhairt ar
 dháileadh ELTIF ar chatagóirí éagsúla infheisteoirí, déanfar a mheas freisin dá
 ndéanfaí líon teoranta d’infheisteoirí mórdhíola aonaracha a dhíolmhú ó riail
 den chineál sin an mbeadh sé d’éifeacht aici éileamh ar ELTIF i measc
 infheisteoirí mórdhíola a mhéadú;
 (b)
 ar an tionchar ar éagsúlú sócmhainní a bheidh ag
 cur chun feidhme íosmhéid 70% de shócmhainní infheistíochta incháilithe arna
 leagan amach in Airteagal 12(1), go háirithe lena mheas ar ghá níos mó
 bearta i ndáil le leachtacht dá ndíolmhófaí líon teoranta infheisteoirí
 mórdhíola ón toirmeasc maidir le fuascailt a n‐aonad roimh dheireadh shaolré an
 ELTIF;
 (c)
 ar raon margaithe ELTIFanna san Aontas, lena n‐áirítear
 an spéis a d’fhéadfadh a bheith ag cistí infheistíochta malartacha (AIFanna) de
 réir Airteagal 3(2) de Threoir 2011/61/AE i margú ELTIFanna.
 Cuirfear torthaí an athbhreithnithe seo faoi
 bhráid Pharlaimint na hEorpa agus na Comhairle, agus i gcás ina bhfuil gá leis,
 cuirfear tograí iomchuí le haghaidh leasuithe leis.
 Airteagal 31
 Teacht i bhfeidhm
 Tiocfaidh an Rialachán seo i bhfeidhm an
 fichiú lá tar éis lá a fhoilsithe in Iris Oifigiúil an Aontais Eorpaigh.
 Beidh an Rialachán seo ina cheangal
 go huile agus go hiomlán agus infheidhme go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 RÁITEAS AIRGEADAIS REACHTACH
 1. LEAGAN AMACH AN
 TOGRA/TIONSCNAIMH
 1.1. Teideal an togra/tionscnaimh
 1.2. Réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóirí
 1.5. Na
 forais atá leis an togra/tionscnamh
 1.6. Fad
 agus tionchar airgeadais
 1.7. Modhanna
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3. AN TIONCHAR AIRGEADAIS A
 MHEASTAR A BHEIDH AG AN TOGRA/TIONSCNAMH
 3.1. Ceannteidil
 an chreata airgeadais ilbhliantúil agus na línte buiséid ar a n‐imrítear
 tionchar
 3.2. An
 tionchar a mheastar a bheidh ag an togra/tionscnamh ar chaiteachas
 3.2.1. Achoimre ar an
 tionchar a mheastar a bheidh ag an togra/tionscnamh ar chaiteachas
 3.2.2. An tionchar a
 mheastar a bheidh ag an togra/tionscnamh ar leithreasuithe faoi chomhair
 oibríochtaí
 3.2.3. An tionchar a
 mheastar a bheidh ag an togra/tionscnamh ar leithreasuithe de chineál
 riaracháin
 3.2.4. Comhoiriúnacht don
 chreat airgeadais ilbhliantúil reatha
 3.2.5. Ranníocaíochtaí ó
 thríú páirtithe
 3.3. An tionchar a mheastar a bheidh ar ioncam
 RÁITEAS
 AIRGEADAIS REACHTACH
 1. LEAGAN AMACH AN
 TOGRA/TIONSCNAIMH
 1.1. Teideal an togra/tionscnaimh
 Rialachán
 ó Pharlaimint na hEorpa agus ón gComhairle maidir le Cistí Infheistíochta
 Fadtéarmaí
 1.2. Réimsí beartais lena
 mbaineann i gcreat ABM/ABB[23]
 Margadh
 Inmheánach – Margaí airgeadais
 1.3. An cineál togra/tionscnaimh
 x Baineann an
 togra/tionscnamh le beart nua
 ̈ Baineann an togra/tionscnamh le beart nua a leanann
 treoirthionscadal/réamhbheart[24]
 ̈ Baineann an togra/tionscnamh le síneadh ar bheart atá ann cheana
 ̈ Baineann an togra/tionscnamh le beart a atreoraíodh i dtreo birt nua
 1.4. Cuspóirí
 1.4.1. Cuspóirí straitéiseacha
 ilbhliantúla an Choimisiúin ar a bhfuil an togra/tionscnamh dírithe
 Sábháilteacht
 agus éifeachtúlacht na margaí airgeadais a mhéadú; an margadh inmheánach do
 sheirbhísí airgeadais a threisiú
 1.4.2. Cuspóirí sonracha agus na
 gníomhaíochtaí ABM/ABB lena mbaineann
 Gníomhú
 mar fhoinse maoinithe fadtéarmaigh don gheilleagar Eorpach; cothrom iomaíochta
 idir bainisteoirí cistí infheistíochta fadtéarmaí a áirithiú; an maoiniú
 neamhbhainc atá ar fáil do ghnólachtaí a mhéadú; cosaint infheisteoirí agus
 cobhsaíocht airgeadais a áirithiú
 1.4.3. An toradh agus an tionchar a
 bhfuil súil leis
 Sonraigh an tionchar a
 bheadh ag an togra/tionscnamh ar na tairbhithe/grúpaí ar a bhfuil sé dírithe.
 Is
 é aidhm an togra: margaíocht trasteorann i ndáil le cistí infheistíochta
 fadtéarmaí Eorpacha (ELTIFanna) a fheabhsú d'infheisteoirí miondíola agus
 gairmiúla araon trasna an Aontais; foráil a dhéanamh maidir le nós imeachta
 comhchuibhithe chun cistí infheistíochta fadtéarmaí a údarú; na beartais
 infheistíochta is incheadaithe atá le saothrú ag cistí infheistíochta
 fadtéarmaí a shainaithint; coinbhleachtaí leasa a chosc; dlúthcheanglais
 trédhearcachta agus coinníollacha sonracha margaíochta a shocrú
 1.4.4. Táscairí lena léirítear toradh
 agus tionchar
 Sonraigh na táscairí
 lena léirítear an faireachán ar chur chun feidhme an togra/tionscnaimh.
 Ba
 cheart tuarascálacha a ullmhú maidir le:
 forbairtí
 i dtaca le margaíocht trasteorann ELTIFanna; tionchar an Rialacháin atá
 beartaithe ar chosaint infheisteoirí; an dul chun cinn atá déanta i dtaca le
 hiomaíocht neamhshaofa a bhaint amach; tionchar na mbeart beartaithe ar an
 gcomhthiomsú caipitil atá ar fáil d'infheistíochtaí fadtéarmacha (e.g.
 infheistíochtaí ar thionscadail bonneagair, eastát réadach agus cuideachtaí
 neamhliostaithe)
 1.5. Na forais atá leis an
 togra/tionscnamh
 1.5.1. Na ceanglais is gá a
 chomhlíonadh sa ghearrthéarma nó san fhadtéarma
 Mar
 thoradh ar ghlacadh an Rialacháin atá beartaithe:
 • Tá
 méadú ar mhargaíocht trasteorann ar chistí infheistíochta fadtéarmaí tuartha;
 • Dhéanfaí
 údarú na gcistí infheistíochta fadtéarmaí ag na húdaráis náisiúnta inniúla a
 chomhchuibhiú agus dhéanfaí an comhordú idir na maoirseoirí náisiúnta a
 fheabhsú;
 • Beidh
 tuilleadh forbartha ar infheistíocht fhadtéarmach trasna an Aontais: le
 comhchuibhiú na gcoinníollacha oibríochta do na gníomhaithe ábhartha ar fad sa
 mhargadh cistí infheistíochta áiritheofar éifeachtúlacht cistí infheistíochta
 fadtéarmaí, agus chomh maith leis sin beidh barainneachtaí scála ann;
 • Gabhfaidh
 torthaí rialta ó chistí infheistíochta fadtéarmaí chun sochair d'infheisteoirí
 institiúideacha, amhail cuideachtaí árachais agus cistí pinsin, chomh maith le
 hinfheisteoirí miondíola aonair;
 • Beidh
 méadú ar rogha infheisteoirí agus cáilíocht na seirbhíse arna fáil;
 • Cuirfidh
 trédhearcacht fheabhsaithe borradh faoi mhuinín infheisteoirí agus is dócha go
 mbeidh iomaíocht níos fearr ann dá bharr;
 • Bheadh
 feabhas ar infheistíocht fhadtéarmach an gheilleagair Eorpaigh, go háirithe
 maidir le tionscadail bonneagair agus maoiniú fiontar beag agus meánmhéide;
 1.5.2. Luach breise a bhaineann le
 rannpháirteachas an AE
 1)
 Leis an ilroinnt rialála cuirtear cosc ar infheisteoirí teagmháil a bheith acu
 le sócmhainní fadtéarmacha agus dá dheasca sin cuirtear cosc ar an méadú ar
 chomhthiomsú caipitil agus saineolas infheistíochta lena gcruthaítear
 barainneachtaí scála do chistí infheistíochta fadtéarmaí;
 2)
 Is é a bheadh mar thoradh ar easpa gníomhaíochta ar leibhéal an AE mearbhall ar
 infheisteoirí agus chuirfí bac ar theacht chun cinn cothroim iomaíochta idir
 bainisteoirí cistí infheistíochta fadtéarmaí;
 1.5.3. Ceachtanna a foghlaimíodh ó
 thaithí eile dá leithéid san am a chuaigh thart
 Tugadh
 isteach ar dtús leis an Treoir maidir le GCUInna (Gnóthais le haghaidh
 Comhinfheistíochta in Urrúis Inaistrithe) sraith láidir rialacha táirgí arna n‐úsáid
 ag cistí infheistíochta atá ar fáil d'infheisteoirí miondíola. Is fiú
 EUR 6 697 billiún sócmhainní GCUInna anois faoin mbainistíocht. Ní
 chiallaíonn tionscnamh GCUInna go mbeidh na leibhéil chomhchosúla suime ann ó
 na hinfheisteoirí mar thoradh ar chruthú ELTIF, ach léirítear ann an rath a
 d'fhéadfadh a bheith ar thionscnaimh mar sin ar fud an AE.
 1.5.4. Comhoiriúnacht d'ionstraimí
 iomchuí eile agus sineirgíocht a d'fhéadfadh a bheith ann
 Leis
 na rialacha atá beartaithe cuirtear leis an gcreat rialála atá ann cheana agus
 a bunaíodh le Treoir 2011/61/AE (Treoir maidir le Bainisteoirí Cistí
 Infheistíochta Malartacha) agus na gníomhartha a glacadh chun í a chur chun
 feidhme. Déantar na nósanna imeachta údaraithe agus maoirseachta comhchuibhithe
 do bhainisteoirí cistí infheistíochta malartacha faoin Treoir a fhorlíonadh le
 nós imeachta údaraithe do ELTIFanna. Anuas air sin, tá feidhm ag na rialacha
 táirgí maidir le ELTIFanna i dteannta na rialacha atá leagtha síos i
 reachtaíocht an Aontais atá ann cheana, seachas má bhaintear an fheidhm díobh
 go sonrach. Beidh feidhm go háirithe ag na rialacha bainistíochta agus
 margaíochta atá leagtha síos sa chreat atá ann cheana, chomh maith leis na
 rialacha maidir le soláthar trasteorann seirbhísí agus saoirse bhunaíochta atá
 san áireamh sa Treoir i dtaca le ELTIFanna.
 1.6. Fad agus tionchar airgeadais
 ̈ Togra/tionscnamh a bheidh i bhfeidhm ar
 feadh tréimhse teoranta
 –
 ̈ Togra/tionscnamh a bheidh i bhfeidhm ón [LL/MM]BBBB go dtí an
 [LL/MM]BBBB
 –
 ̈ Tionchar airgeadais ó BBBB go BBBB
 x Togra/tionscnamh a bheidh i bhfeidhm ar feadh tréimhse
 neamhtheoranta
 –
 Cuirfear chun feidhme é le linn na tréimhse tosaigh
 2015 go 2020,
 –
 cuirfear ag feidhmiú go hiomlán ina dhiaidh sin é.
 1.7. Modhanna bainistíochta atá
 beartaithe[25]
 ̈ Bainistíocht dhíreach láraithe ag an gCoimisiún
 ̈ Bainistíocht indíreach láraithe trí na cúraimí cur chun feidhme a
 tharmligean chuig:
 – ̈ gníomhaireachtaí feidhmiúcháin
 –
 x comhlachtaí arna
 mbunú ag na Comhphobail[26]
 – ̈ comhlachtaí náisiúnta san earnáil phoiblí/comhlachtaí
 a bhfuil misean de sheirbhís phoiblí acu
 – ̈ daoine a bhfuil sé de chúram orthu bearta ar leith
 a chur chun feidhme de bhun Theideal V den Chonradh ar an Aontas Eorpach agus
 atá sainaitheanta sa ghníomh bunaidh ábhartha de réir bhrí Airteagal 49
 den Rialachán Airgeadais
 ̈ Bainistíocht atá
 comhroinnte leis na Ballstáit
 ̈ Bainistíocht dhíláraithe le tríú tíortha
 ̈ Comhbhainistíocht le
 heagraíochtaí idirnáisiúnta (tabhair sonraí)
 – I gcás ina sonraítear níos mó
 ná modh bainistíochta amháin, tabhair sonraí sa roinn "Nótaí" le do
 thoil.
 2. BEARTA BAINISTÍOCHTA
 2.1. Rialacha faireacháin agus
 tuairiscithe
 Sonraigh cé chomh
 minic, agus na coinníollacha. Na ceanglais is gá a
 shásamh sa ghearrthéarma nó san fhadtéarma
 In
 Airteagal 81 den Rialachán lena mbunaítear an tÚdarás Eorpach Urrús agus
 Margaí (ESMA) déantar foráil maidir le meastóireacht ar an taithí arna fáil mar
 thoradh ar oibríocht ESMA laistigh de thrí bliana ó thús éifeachtach a
 oibríochta. Chuige sin, foilseoidh an Coimisiún tuarascáil ghinearálta a
 chuirfear ar aghaidh chuig Parlaimint na hEorpa agus chuig an gComhairle.
 2.2. Córas bainistíochta agus
 rialaithe
 2.2.1. Na ceanglais is gá a shásamh
 sa ghearrthéarma nó san fhadtéarma
 Tá
 gá leis an acmhainn bhreise do ESMA dá bhforáiltear mar gheall ar an togra
 reatha chun ligean do ESMA a chuid inniúlachtaí a chur i gcrích agus go
 háirithe a ról a chomhlíonadh maidir leis an méid seo a leanas:
 • Comhchuibhiú
 agus comhordú rialacha an Rialacháin maidir le ELTIFanna a áirithiú trí
 chaighdeáin rialála a dhréachtú;
 • Cur
 i bhfeidhm comhsheasmhach cumhachtaí rialála náisiúnta a threisiú agus a
 áirithiú trí threoirlínte a eisiúint agus trí chaighdeáin theicniúla cur chun
 feidhme a dhréachtú;
 • An
 fhaisnéis is gá maidir le rannpháirtithe sa mhargaíocht airgeadais fhadtéarmach
 a bhailiú agus a fhoilsiú;
 Ní
 fhéadfadh easpa na hacmhainne sin comhlíonadh tráthúil agus éifeachtúil ról
 ESMA a áirithiú.
 2.2.2. Faisnéis maidir leis an gcóras
 rialaithe inmheánach arna bhunú
 Beidh
 feidhm freisin ag na córais bainistíochta agus rialaithe dá bhforáiltear sa
 Rialachán maidir le ESMA i dtaca le ról ESMA de réir an togra reatha.
 2.3. Bearta chun calaois agus
 neamhrialtachtaí a chosc
 Sonraigh bearta
 coisctheacha agus cosanta atá ann cheana nó atá beartaithe.
 Chun
 críocha calaois, éilliú agus aon ghníomhaíocht neamhdhlíthiúil eile a chomhrac,
 beidh feidhm gan srian ag forálacha Rialachán (CE) Uimh. 1073/1999 ó
 Pharlaimint na hEorpa agus ón gComhairle an 25 Bealtaine 1999 maidir
 le himscrúduithe arna gcur i gcrích ag an Oifig Eorpach Frith‐Chalaoise
 (OLAF) maidir leis an ESMA, atá mar choinníoll in Airteagal 66(1) den
 Rialachán maidir le ESMA.
 Aontóidh
 ESMA do Chomhaontú Idirinstitiúideach an 25 Bealtaine 1999 idir
 Parlaimint na hEorpa, Comhairle an Aontais Eorpaigh agus Coimisiún na
 gComhphobal Eorpach maidir le himscrúduithe inmheánacha arna ndéanamh ag an
 Oifig Eorpach Frith‐Chalaoise (OLAF) agus glacfaidh sé forálacha iomchuí
 láithreach bonn maidir le foireann uile ESMA, dá bhforáiltear in Airteagal 66(2)
 den Rialachán maidir le ESMA.
 3. AN TIONCHAR AIRGEADAIS A
 MHEASTAR A BHEIDH AG AN TOGRA/TIONSCNAMH
 3.1. Ceannteidil an chreata
 airgeadais ilbhliantúil agus na línte buiséid ar a n‐imrítear tionchar
 · Línte buiséid atá ann cheana
 In ord cheannteidil
 agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [...][Ceannteideal.........................................................] || LD/LN ([27]) || ó thíortha CSTE[28] || ó thíortha is iarrthóirí[29] || ó thríú tíortha || de réir bhrí Airteagal 21(2)(b) den Rialachán Airgeadais
 1.a || [12.03.04][ESMA] || LD || IS EA || IS EA || NÍ hEA || NÍ hEA
 · Línte nua buiséid atá á n‐iarraidh
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [...][Ceannteideal.........................................................] || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 21(2)(b) den Rialachán Airgeadais
 || || || || || ||
 3.2. An tionchar a mheastar a
 bheidh ag an togra/tionscnamh ar chaiteachas
 Ní bheidh de
 thionchar ar chaiteachas ach an méid a bhaineann le 2 ghníomhaire shealadacha
 bhreise a fhostú ar feadh tréimhse neamhtheoranta ama. Déanfar na cúraimí nua
 leis na hacmhainní daonna atá ar fáil laistigh den nós imeachta um
 leithdháileadh buiséid, i bhfianaise srianta ar an mbuiséad a mbaineann le gach
 comhlacht den AE agus atá i gcomhréir leis an gclárú airgeadais do na
 gníomhaireachtaí.
 3.2.1. Achoimre ar an tionchar a
 mheastar a bheidh ag an togra/tionscnamh ar chaiteachas
 EUR milliúin (go dtí an tríú deachúil)
 Ceannteideal an chreata airgeadais ilbhliantúil || 1.a || Iomaíochas don Fhás agus do Phoist
 DG: MARKT || || || 2015 || 2016 || 2017 || 2018 || 2019 || 2020 || IOMLÁN
  Leithreasuithe faoi chomhair oibríochtaí || || || || || || ||
 12.03.04 ESMA || Gealltanais || (1) || 0.140 || 0.130 || 0.130 || 0.130 || 0.130 || 0.130 || 0.788
 Íocaíochtaí || (2) || 0.140 || 0.130 || 0.130 || 0.130 || 0.130 || 0.130 || 0.788
 Uimhir na líne buiséid || Gealltanais || (1a) || || || || || || ||
 Íocaíochtaí || (2a) || || || || || || ||
 Leithreasuithe de chineál riaracháin arna maoiniú ó chlúdach clár sonrach[30] || || || || || || ||
 Uimhir na líne buiséid || || (3) || || || || || || ||
 IOMLÁN leithreasuithe i gcomhair DG MARKT || Gealltanais || =1+1a +3 || 0.140 || 0.130 || 0.130 || 0.130 || 0.130 || 0.130 || 0.788
 Íocaíochtaí || =2+2a +3 || 0.140 || 0.130 || 0.130 || 0.130 || 0.130 || 0.130 || 0.788
  IOMLÁN leithreasuithe faoi chomhair oibríochtaí || Gealltanais || (4) || 0.140 || 0.130 || 0.130 || 0.130 || 0.130 || 0.130 || 0.788
 Íocaíochtaí || (5) || 0.140 || 0.130 || 0.130 || 0.130 || 0.130 || 0.130 || 0.788
  IOMLÁN leithreasuithe de chineál riaracháin arna maoiniú ó chlúdach clár sonrach || (6) || || || || || || ||
 IOMLÁN leithreasuithe do Cheannteideal 1.a den chreat airgeadais ilbhliantúil || Gealltanais || =4+ 6 || 0.140 || 0.130 || 0.130 || 0.130 || 0.130 || 0.130 || 0.788
 Íocaíochtaí || =5+ 6 || 0.140 || 0.130 || 0.130 || 0.130 || 0.130 || 0.130 || 0.788
 Má tá tionchar ag an togra/tionscnamh ar níos mó ná
 ceannteideal amháin:
  IOMLÁN leithreasuithe faoi chomhair oibríochtaí || Gealltanais || (4) || || || || || || || ||
 Íocaíochtaí || (5) || || || || || || || ||
  IOMLÁN leithreasuithe de chineál riaracháin arna maoiniú ó chlúdach clár sonrach || (6) || || || || || || || ||
 IOMLÁN leithreasuithe faoi Cheannteidil 1 go 4 den chreat airgeadais ilbhliantúil (Méid tagartha) || Gealltanais || =4+ 6 || || || || || || || ||
 Íocaíochtaí || =5+ 6 || || || || || || || ||
 Nóta tráchta: ní
 chuirtear san áireamh anseo ach 40% den chostas iomlán, is iad na Ballstáit a
 mhaoiníonn an 60% eile.
 Ceannteideal an chreata airgeadais ilbhliantúil || 5 || "Caiteachas riaracháin"
 EUR milliúin (go dtí an tríú deachúil)
 || || || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 DG: <.......> ||
  Acmhainní daonna || || || || || || || ||
  Caiteachas riaracháin eile || || || || || || || ||
 IOMLÁN DG <.......> || Leithreasuithe || || || || || || || ||
 IOMLÁN leithreasuithe do CHEANNTEIDEAL 5 den chreat airgeadais ilbhliantúil || (Iomlán gealltanas = Iomlán íocaíochtaí) || || || || || || || ||
 EUR milliúin (go dtí an tríú deachúil)
 || || || 2015 || 2016 || 2017 || 2018 || 2019 || 2020 || IOMLÁN
 IOMLÁN leithreasuithe faoi CHEANNTEIDIL 1 go 5 den chreat airgeadais ilbhliantúil || Gealltanais || 0.140 || 0.130 || 0.130 || 0.130 || 0.130 || 0.130 || 0.788
 Íocaíochtaí || 0.140 || 0.130 || 0.130 || 0.130 || 0.130 || 0.130 || 0.788
 3.2.2. An tionchar a mheastar a
 bheidh ag an togra/tionscnamh ar leithreasuithe faoi chomhair oibríochtaí
 –
 ̈ Ní éilíonn an togra/tionscnamh go n‐úsáidfear leithreasuithe faoi
 chomhair oibríochtaí
 –
 þ Éilíonn an togra/tionscnamh go n‐úsáidfear leithreasuithe faoi
 chomhair oibríochtaí mar a mhínítear thíos:
 Nóta tráchta:
 Féach thuas.
 Leithreasuithe faoi chomhair gealltanas in EUR
 milliúin (go dtí an tríú deachúil)
 Sonraigh cuspóirí agus aschuir ò || || || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 ASCHUIR
 Saghas[31] || Meánchostas Líon || Líon || Líon || Líon || Líon || Líon || Líon || Líon || Líon || Líon || Líon || No || Líon || Líon || Líon || Líon iomlán || Costas iomlán
 CUSPÓIR SONRACH Uimh. 1[32]... || || || || || || || || || || || || || || || ||
 Aschur || || || || || || || || || || || || || || || || || ||
 Aschur || || || || || || || || || || || || || || || || || ||
 Aschur || || || || || || || || || || || || || || || || || ||
 Fo-iomlán do chuspóir sonrach Uimh. 1 || || || || || || || || || || || || || || || ||
 CUSPÓIR SONRACH Uimh. 2... || || || || || || || || || || || || || || || ||
 Aschur || || || || || || || || || || || || || || || || || ||
 Fo-iomlán do chuspóir sonrach Uimh. 2 || || || || || || || || || || || || || || || ||
 COSTAS IOMLÁN || || || || || || || || || || || || || || || ||
 3.2.3. An tionchar a mheastar a
 bheidh ag an togra/tionscnamh ar leithreasuithe de chineál riaracháin
 3.2.3.1. Achoimre
 –
 þ Ní éilíonn an togra/tionscnamh go n‐úsáidfear leithreasuithe de
 chineál riaracháin
 –
 ̈ Éilíonn an togra/tionscnamh go n‐úsáidfear leithreasuithe de chineál
 riaracháin mar a mhínítear thíos:
 EUR milliúin (go dtí
 an tríú deachúil)
 || Bliain N[33] || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 CEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas riaracháin eile || || || || || || || ||
 Fo-iomlán CHEANNTEIDEAL 5 den chreat airgeadais ilbhliantúil || || || || || || || ||
 Lasmuigh de CHEANNTEIDEAL 5[34] den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas eile de chineál riaracháin || || || || || || || ||
 Fo-iomlán lasmuigh de CHEANNTEIDEAL 5 den chreat airgeadais ilbhliantúil || || || || || || || ||
 IOMLÁN || || || || || || || ||
 Soláthrófar na
 hacmhainní daonna is gá le baill foirne ón Ard‐Stiúrthóireacht a bhfuil
 bainistíocht an bhirt faoina gcúram cheana agus/nó atá ath‐imlonnaithe taobh
 istigh den Ard‐Stiúrthóireacht, mar aon le haon leithdháileadh breise a
 d'fhéadfaí a thabhairt don Ard‐Stiúrthóireacht atá i mbun bainistíochta faoi
 chuimsiú an nós imeachta maidir le leithdháileadh bliantúil i bhfianaise na
 srianta buiséadacha.
 3.2.3.2. Na hacmhainní daonna a
 mheastar a bheidh riachtanach
 –
 þ Ní éilíonn an togra/tionscnamh go n‐úsáidfear acmhainní daonna.
 –
 ̈ Éilíonn an togra/tionscnamh go n‐úsáidfear acmhainní daonna mar a
 mhínítear thíos:
 Nóta tráchta:
 –
 Ní theastóidh aon acmhainní breise daonna na
 riaracháin ó DG MARKT de thoradh an togra. Beidh 2 ghníomhaire shealadacha
 bhreise ag teastáil in ESMA ar feadh tréimhse teoranta.
 Sloinnfear an meastachán in aonaid de
 choibhéis lánaimseartha
 || || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6)
 ||  Poist don phlean bunaíochta (oifigigh agus foireann shealadach) || ||
 || XX 01 01 01 (Ceanncheathrú agus Oifigí Ionadaíocht an Choimisiúin) || || || || || || ||
 || XX 01 01 02 (Toscaireachtaí) || || || || || || ||
 || XX 01 05 01 (Taighde indíreach) || || || || || || ||
 || 10 01 05 01 (Taighde díreach) || || || || || || ||
  Foireann sheachtrach (i gcoibhéis lánaimseartha: FTE)[35] ||
 || XX 01 02 01 (CA, SNE, INT ón 'gclúdach iomlánaíoch') || || || || || || ||
 || XX 01 02 02 (CA, SNE, INT ón 'gclúdach iomlánaíoch') || || || || || || ||
 || XX 01 04 yy[36] || - sa cheanncheathrú || || || || || || ||
 || - Toscaireachtaí || || || || || || ||
 || XX 01 05 02 (CA, SNE, INT – Taighde indíreach) || || || || || || ||
 || 10 01 05 02 (CA, INT, SNE – Taighde díreach) || || || || || || ||
 || Línte buiséid eile (sonraigh) || || || || || || ||
 || IOMLÁN || || || || || || ||
 Is é XX an réimse
 beartais nó an teideal buiséid lena mbaineann.
 Comhlíonfar na riachtanais
 acmhainní daonna trí fhoireann ón Ard Stiúrthóireacht a bhfuil bainistíocht an
 bhirt faoina cúram cheana agus/nó atá ath‐imlonnaithe taobh istigh den Ard
 Stiúrthóireacht, mar aon le haon leithdháileadh breise a d'fhéadfaí a thabhairt
 don Ard Stiúrthóireacht atá i mbun bainistíochta faoi chuimsiú an nós imeachta
 maidir le leithdháileadh bliantúil i bhfianaise na srianta buiséadacha.
 Cur síos ar na
 cúraimí a bheidh le déanamh:
 Oifigigh agus pearsanra sealadach ||
 Pearsanra seachtrach ||
 3.2.4. Comhoiriúnacht don chreat
 airgeadais ilbhliantúil reatha
 –
 ̈ Tá an togra/tionscnamh comhoiriúnach don chreat airgeadais
 ilbhliantúil reatha.
 –
 þ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 –
 ̈ Éilíonn an togra/tionscnamh go gcuirfear an ionstraim sholúbthachta i
 bhfeidhm nó go ndéanfar athbhreithniú ar an gcreat airgeadais ilbhliantúil[37].
 Mínigh an méid a bhfuil gá leis, agus sonraigh na
 ceannteidil agus na línte buiséid lena mbaineann agus na méideanna
 comhfhreagracha.
 3.2.5. Ranníocaíochtaí ó thríú
 páirtithe
 –
 Ní dhéantar foráil sa togra/tionscnamh maidir le
 cómhaoiniú le tríú páirtithe.
 –
 þ Déantar foráil sa
 togra/tionscnamh maidir le cómhaoiniú atá réamh mheasta thíos:
 Leithreasuithe in EUR milliúin (go dtí an tríú
 deachúil)
 || 2015 || 2016 || 2017 || 2018 || 2019 || 2020 || IOMLÁN
 Na Ballstáit trí mhaoirseoirí náisiúnta an AE * || 0.210 || 0.194 || 0.194 || 0.194 || 0.194 || 0.194 || 1.181
 IOMLÁN leithreasuithe cómhaoinithe || 0.210 || 0.194 || 0.194 || 0.194 || 0.194 || 0.194 || 1.181
 * Meastachán atá
 bunaithe ar an sásra maoinithe atá sa Rialachán maidir le ESMA (na Ballstáit
 60%, an Comhphobal 40%)
 3.3. An tionchar a mheastar a
 bheidh ar ioncam
 –
 þ Ní bheidh tionchar airgeadais ar bith ag an togra ar ioncam.
 –
 ̈ Beidh an tionchar airgeadais seo a leanas ag an togra/tionscnamh:
 ̈ ar acmhainní dílse
 ̈ ar ioncam ilghnéitheach
 EUR milliúin (go dtí an tríú deachúil)
 Líne buiséid ioncaim || Leithreasuithe atá ar fáil don bhliain airgeadais reatha || Tionchar an togra/tionscnaimh[38]
 Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncaim
 ilghnéithigh atá 'sannta', sonraigh na línte buiséid a n‐imrítear tionchar
 orthu.
 Sonraigh an modh chun an
 tionchar ar ioncam a ríomh.
 Iarscríbhinn a ghabhann leis an Ráiteas
 Airgeadais Reachtach i gcomhair togra le haighaidh Rialacháin ó Pharlaimint na
 hEorpa agus ón gComhairle maidir le Cistí Infheistíochta Fadtéarmaí Eorpacha
 (ELTIFanna)
 Is é aidhm an togra seo cuidiú cur leis an
 linn caipitil atá ar fáil le haghaidh infheistíochta fadtéarmaí i
 bhfíorgheilleagar an Aontais Eorpaigh. Déanfar é sin trí chineál nua feithicle
 ciste a chruthú, Cistí Infheistíochta Fadtéarmaí AE nó ELTIFanna. Táthar ag
 súil go mbeidh ELTIFanna, de bhua na n‐aicmí sócmhainne a mbeidh cead acu
 infheistiú iontu, in ann torthaí fadtéarmacha, cobhsaí a chur ar fáil
 d'infheisteoirí. Mheasfaí sócmhainní incháilithe a bheith mar chuid de
 'infheistíochtaí malartacha' - aicmí sócmhainne atá lasmuigh den sainmhíniú
 traidisiúnta ar scaireanna agus bannaí atá liostaithe. Cuimsíonn
 infheistíochtaí malartacha eastát réadach, caipiteal fiontair, cothromas
 príobháideach, cistí fálaithe, cuideachtaí neamh‐liostaithe, urrúis shuaite
 agus tráchtearraí, ní dhíreodh ELTIFanna ach ar infheistíochtaí malartacha a
 thagann laistigh de chatagóir sainmhínithe d'aicmí sócmhainne fadtéarmacha a n‐éilíonn
 a bhforbairt rathúil tiomantas fadtéarmach ó infheisteoirí.
 Is gá cur chuige na n‐infheisteoirí a
 athraonadh ó bheith ag déanamh infheistíochtaí nach mbaineann ach ionchas
 gearrthéarmach leo agus ó bheith ag infheistiú i sócmhainní a éilíonn
 tiomantais ghearrthéarmacha. Bealach amháin chun é sin a dhéanamh na bacainní a
 laghdú atá orthu tiomantais fhadtéarmacha a dhéanamh do shócmhainní amhail
 tionscadail bhonneagair, trí rud ar a dtugtar go minic 'caipiteal foighneach' a
 sholáthar. Ní féidir an cineál seo infheistíochta a fhuascailt ar feadh roinnt
 blianta, ach infheistítear iad ar dhóigh go mbeidh siad in ann torthaí cobhsaí
 agus intuartha a chur ar fáil. Bheadh tionscadail bhonneagair nó lamháltais
 oibríochta den chineál sin. Caipiteal a infheistítear sa tslí fhadtéarmach,
 'fhoighneach' seo, tugann sé tairbhe don fhíorgheilleagar trí shreabha
 intuartha, inbhuanaithe airgeadais do ghnólachtaí, a chruthaíonn fostaíocht, a
 chur ar fáil.
 Chun a áirithiú go mbainfear ar bhealach
 éifeachtach aon bhacainní atá ar mhargadh uile-Eorpach in ELTIFanna agus aon
 bhacainní ar iontaoibh infheisteoirí as na cistí sin, is gá a áirithiú gurb ann
 don leibhéal is airde cóineasaithe maoirseachta agus maoirsiú iomchuí. Beidh an‐tábhacht
 ag baint le ról ESMA dá bhrí sin, ó thaobh forbartha ceanglas rialála
 mionsonraithe chun cóineasú agus aonhfhoirmeacht a bhaint amach sa mhargadh,
 agus ó thaobh tacú le maoirseacht leanúnach araon.
 Rinneadh meastachán ar na costais a bhaineann
 leis na cúraimí atá le déanamh ag ESMA i gcás caiteachais ar fhoireann
 (Teideal 1), i gcomhréir leis an aicmiú costas atá i ndréacht‐bhuiséad
 ESMA. Cuimsíonn togra an Choimisiúin forálacha go bhforbróidh ESMA ceithre cinn
 de chaighdeáin theicniúla rialála. Thairis sin, beidh ar ESMA clár lárnach a
 choinneáil de na ELTIFanna uile atá údaraithe. Beidh deis ag ESMA treoirlínte a
 fhorbairt do na réimsí a chumhdaíonn an Rialachán seo. Beidh ról ag ESMA
 freisin maidir lena áirithiú go ndéanfaidh údaráis inniúla na mBallstát
 comhoibriú agus comhordú réidh le chéile maidir le maoirseacht ELTIFanna.
 Glacadh leis go dtiocfadh an Rialachán i
 bhfeidhm go luath in 2015, agus dá bhrí sin teastóidh na hacmhainní breise do
 ESMA ó 2015. Rinneadh meastachán ar an bhfoireann bhreise a theastóidh i ngeall
 ar na caighdeáin theicniúla, ar an gcomhairle agus ar an gclár a mbeidh ESMA
 ina mbun; agus i gcomhair cúraimí buana eile a ghabhann le feidhm ESMA maidir
 le feabhas a chur ar chomhar leis na húdaráis inniúla agus ar chóineasú maidir
 le cleachtais mhaoirseachta. Maidir leis an gcineál post a bheidh ann, go
 háirithe ar mhaithe le caighdeáin theicniúla nua a sholáthar go ráthúil agus go
 tráthúil, teastóidh tuilleadh oifigeach beartais, oifigeach dlí agus oifigeach
 measúnaithe tionchair.
 Úsáideadh na toimhdí seo a leanas le measúnú a
 dhéanamh ar an tionchar ar líon na FTEnna a theastóidh le caighdeáin
 theicniúla, treoirlínte agus tuarascálacha a fhorbairt:
 ·
 Féadann oifigeach beartais amháin 1.5 caighdeán
 teicniúil ar an meán a dhréachtadh in aghaidh na bliana. Éilíonn an obair seo
 ar fad obair ullmhúcháin amhail:
 ·
 Cruinnithe déthaobhacha agus iltaobhacha le
 geallsealbhóirí
 ·
 Anailís agus measúnú ar roghanna agus dréachtadh na
 ndoiciméad comhairliúcháin
 ·
 Comhairliúchán poiblí le geallsealbhóirí
 ·
 Bunú agus bainistiú buanghrúpaí saineolaithe ina
 bhfuil maoirseoirí ó na Ballstáit
 ·
 Bunú agus bainistiú grúpaí saineolaithe ad hoc ina
 bhfuil lucht an mhargaidh agus ionadaithe infheisteoirí
 ·
 Anailís ar na freagraí ar chomhairliúcháin
 ·
 Dréachtadh anailíse costais/sochair
 ·
 Dréachtadh an téacs dhlíthiúil
 Ba ghá clár lárnach a fhorbairt (sonrú
 tionscadail TF, measúnú ar thairscintí, bainistiú tionscadail). Dhéanfaí
 cothabháil leanúnach ar an gclár sin ina dhiaidh sin, d'fhonn a áirithiú go
 bhfuil sé cruinn agus iomlán.
 Thairis sin, beidh obair eile riachtanach ar
 bhonn leanúnach, lena n‐áirítear comhordú ghníomhaíocht maoirseoirí na
 mBallstát, obair chun cleachtais mhaoirseachta a shainaithint agus chun
 cóineasú a chur chun cinn iontu, réiteach díospóidí agus próisis eadrána, agus
 faireachán margaidh agus obair measúnaithe chun treochtaí a shainaithint sa
 mhargadh Eorpach in infheistíochtaí fadtéarmacha agus aon rioscaí atá ag teacht
 chun cinn a léiriú d'infheisteoirí nó chun aon bhacainní a aithint atá ar
 fheidhmiú réidh an mhargaidh aonair sna cistí sin.
 Ciallaíonn sé sin go dteastaíonn dhá FTE
 bhreise ó 2015. Glacadh leis go gcoinneofaí an méadú sin ar FTEnna idir 2006
 agus 2020 ós rud é gur dealraithí nach gcuirfear bailchríoch ar na caighdeáin
 go dtí 2016‐2017 agus teastóidh sé iad a chur chun feidhme go dtí 2020, agus
 thiocfadh méadú ar na cúraimí leanúnacha de chuid ESMA a bhfuil tuairisc orthu
 thuas i ndiaidh na hoibre cur chun feidhme.
 Toimhdí eile:
 ·
 Bunaithe ar dháileadh na FTEnna ó 2015 ar aghaidh,
 glactar leis gur beirt ghníomhairí sealadacha a bheidh sa bheirt FTEnna breise
 ·
 Is ar threoir ó Ard‐Stiúrthóireacht an Bhuiséid atá
 na meánchostais bhliantúla tuarastal i gcás catagóirí éagsúla pearsanra
 bunaithe;
 ·
 Comhéifeacht ualaithe tuarastail 1.16 i gcás
 Pháras;
 ·
 Glactar leis go mbeidh €10,000 in aghaidh na bliana
 i gceist le costais mhisean
 ·
 Meastar go mbeidh €12,700 i gceist le costais a
 bhaineann le hearcaíocht (taisteal, óstáin, scrúduithe leighis, aistriú agus
 liúntais eile, costais aistrithe, etc),
 ·
 Tá an modh lena ríomhtar an méadú ar an mbuiséad a
 theastaíonn don na 6 bhliana léirithe ar dhóigh níos sonraithe sa tábla thíos.
 Léirítear sa ríomh go gcistítear 40% de na costais as buiséid an Chomhphobail.
 Saghsanna costais || Ríomhanna || Méid (i mílte)
 2015 || 2016 || ... || 2020
 Teideal 1: Caiteachas ar fhoireann: 11 Tuarastail agus liúntais - ar gníomhairí sealadacha iad - ar SNEnna iad - ar gníomhairí ar conradh iad 12 Caiteachas a bhaineann le hearcaíocht 13 Speansais misean Iomlán teideal 1: Caiteachas ar fhoireann Ar ranníocaíocht Chomhphobail é (40%) Ar ranníocaíocht na mBallstát é (60%) || =2*131*1,16 =2*12.7 =2*10 || 304 25 20 349 140 210 || 304 20 324 130 194 || 304 20 324 130 194 || 304 20 324 130 194
 Sa tábla thíos léirítear an plean bunaíochta
 don dá phost don bheirt ghníomhairí sealadacha:
 Grúpa feidhme agus grád || Poist
 AD16 ||
 AD15 ||
 AD14 ||
 AD13 ||
 AD12 ||
 AD11 ||
 AD10 ||
 AD9 ||
 AD8 ||
 AD7 || 1
 AD6 || 1
 AD5 ||
 ||
 Iomhlán AD || 2
 [1] Féach
 hhttp://ec.euopea.eu/internal_market/smact/docs/single-market‐act2_en.pdf
 [2] Féach
 hhttp://ec.euopea.eu/internal_market/finances/financing-growth/long-term/index_en.htm
 [3] Bileog Fíricí Thionscal Chiste
 Infheistíochta EFAMA, Márta 2013
 [4] Treoir 2011/61/AE
 [5] Treoir 2004/39/CE
 [6] Féach http://ec.europa.eu/internal_market/consultations/docs/2012/ucits/ucits_consultation_en.pdf
 [7] IO C , , lch. .
 [8] IO L 174, 1.7.2011, lch. 1.
 [9] IO L 201.
 27.7.2012. lch. 1
 [10] IO L 145, 30.4.2004, lch.1.
 [11] IO L 345, 31.12.2003, lch. 64.
 [12] IO L 149, 30.04.2004, lch 1.
 [13] IO L 331, 15.12.2010, lch.84.
 [14] IO L 281, 23.11.1995, lch. 31-50.
 [15] IO L 8, 12.01.2001, lch. 1-22.
 [16] IO L 177, 30.06.06, lch 1.
 [17] IO L 335, 17.12.09, lch 1.
 [18] IO L 302, 17.11.09, lch. 32.
 [19] IO L 193, 18.7.1983, lch. 1.
 [20] Tagairt don IO.
 [21] IO L 345, 31.12.2003, lch. 64.
 [22] IO L 149, 30.4.2004, lch 1.
 [23] ABM: Bainistíocht de réir gníomhaíochtaí – ABB: Bunú an bhuiséid de réir
 gníomhaíochtaí.
 [24] Mar a thagraítear dó in
 Airteagal 54(2)(a) nó (b) den Rialachán Airgeadais.
 [25] Is féidir mionsonraí ar na modhanna
 bainistíochta agus tagairtí don Rialachán Airgeadais a fheiceáil ar shuíomh
 gréasáin DG Budg: http://www.cc.cec/budg/man/budgmanag/budgmanag_en.html
 [26] Mar a thagraítear dóibh in
 Airteagal 185 den Rialachán Airgeadais.
 [27] LD = Leithreasuithe difreáilte / LN =
 Leithreasuithe neamhdhifreáilte
 [28] CSTE: Comhlachas Saorthrádála na hEorpa.
 [29] Tíortha is iarrthóirí agus, nuair is
 iomchuí, tíortha ó na Balcáin Thiar a d'fhéadfadh a bheith ina n‐iarrthóirí.
 [30] Cúnamh agus caiteachas teicniúil
 agus/nó riaracháin ar mhaithe le cláir agus/nó bearta AE (seanlínte
 "BA"), taighde indíreach, taighde díreach a chur chun feidhme.
 [31] Is ionann aschuir agus táirgí agus
 seirbhísí le soláthar (e.g.: líon na malartuithe mac léinn a fhaigheann maoiniú,
 iomlán km de bhóithre a rinneadh, etc.).
 [32] Mar a thuairiscítear i bpointe 1.4.2.
 'Cuspóirí sonracha...'
 [33] Is í bliain N an bhliain a gcuirtear tús le cur chun
 feidhme an togra/tionscnaimh.
 [34] Cúnamh agus caiteachas teicniúil agus/nó riaracháin ar mhaithe
 le cláir agus/nó bearta AE (seanlínte "BA"), taighde indíreach,
 taighde díreach a chur chun feidhme.
 [35] CA = Ball foirne ar conradh; LA= Ball foirne Áitiúil; SNE=
 Saineolaí náisiúnta ar iasacht; INT= Ball foirne gníomhaireachta; JED =
 Saineolaí sóisearach i dtoscaireacht).
 [36] Fo-uasteorainn d'fhoireann sheachtrach arna cumhdach ag
 leithreasuithe faoi chomhair oibríochtaí (na seanlínte "BA").
 [37] Féach pointí 19 agus 24 den Chomhaontú Idirinstitiúideach
 (don tréimhse 2007-2013).
 [38] A fhad a bhaineann le hacmhainní
 dílse traidisiúnta (dleachtanna talmhaíochta, tobhaigh siúcra), ní mór na
 méideanna a luaitear a bheith ina nglanmhéideanna, i.e. méideanna comhlána agus
 25 % de chostais bhailiúcháin a bheith bainte astu.